Mercator grupa zabilježila visok rast prihoda – Biznis.ba\nNaslovnaKompanijeMercator grupa zabilježila visok rast prihoda\nobjavljeno 28. nov 2019. u 11:35\nPoslovni rezultati Mercator Grupe u prvih devet mjeseci tekuće godine ukazuju na pozitivna kretanja u pogledu prihoda, pokazatelja EBITDA (dobit prije kamate, poreza i amortizacije) i neto dobiti, saopćeno je.\nGrupacija je u prvih devet mjeseci ostvarila 1,64 milijarde eura prihoda od prodaje, što je za 1,6% više u odnosu na isti period prošle godine. U istom periodu prihod od maloprodaje u kompaniji porastao je za 4,7%, i dostigao 691,4 miliona eura. Neto dobit cijele kompanije porasla je za 7,6%, odnosno za 1,1 miliona eura u odnosu na isti period prethodne godine.\nU prvih devet mjeseci 2019. godine, normalizovana EBITDA porasla je do 130,5 miliona eura. Neto dobit Mercator Grupe, u periodu od januara do septembra 2019. godine, veća je za 9,6 miliona eura u odnosu na isti period prošle godine. Mercator Grupa je, period od januara do septembra 2019. Godine, zaključila pozitivnom neto dobiti.\n“Jasna strategija, u okviru koje Mercator stavlja naglasak na saradnju sa lokalnim i regionalnim dobavljačima, nove komercijalne platforme i nove inovativne maloprodajne koncepte, usmjerene na praktične formate prodavnica, unaprijedili su konkurentnost kompanije Mercator i dali vidljive dobre poslovne rezultate”, istakao je Tomislav Čizmić, predsjednik Upravnog odbora Mercator Grupe.\nU poređenju sa istim razdobljem prethodne godine, neto finansijski dug na dan 30. septembra 2019. bio je manji za 18,1%.\nU poređenju sa istim periodom prošle godine, neto finansijski dug je tako smanjen za 139,4 miliona eura. Odnos između neto finansijskog duga i normalizovane EBITDA na dan 30. septembra 2019. bio je 5,8%, a to je za 21,8% niže u odnosu na isti period prethodne godine, navodi se u saopćenju za javnost.


Grčke i srpske kompanije za jačanje saradnje\nMaj 27, 2019 13:36\nU Beogradu su danas organizovani poslovni susreti srpskih i grčkih kompanija iz sektora građevinskog materijala, a u cilju da se pomogne srpskim kompanijama da lakše i brže uspostave kontakt sa potencijalnim partnerima iz Grčke.\nPoslovni skup u hotelu "Metropol" u Beogradu organizovali su ambasada Republike Grčke u Beogradu u saradnji sa Privrednom komorom Srbije i Enterprise Greece. Opunomoćeni ministar za ekonomsko- trgovinske odnose u Ambasadi Grčke u Beogradu Lambis Kounalakis rekao je da je ovaj sastanak veoma važan za srpske i grčke kompanije budući da privredna saradnja dve zemlje poslednjih godina beleži sve bolje rezultate.\nPrema podacima Republičkog zavoda za statistiku u 2018. godini ukupna spoljnotrgovionska razmena u robi sa Grčkom iznosila je skoro 500 miliona evra.\nNa današnjem sastanku, kako je rekao, učestvuju predstavnici 15 grčkih kompanija iz različitih oblasti u sektoru građevinskog materijala koje će sa srpskim kolegama razmotriti na koji način mogu da razviju i unaprede saradnju.\nOn je podsetio da mnoge grčke kompanije već posluju u Srbiji i pohvalio poslovnu klimu.\n"Optimističan sam i u pogledu buduće saradnje", rekao je Kounalakis i ukazao i na to da se beleži i porast broja turista iz Grčke u Srbiju.\nRukovodilac Centra za Evropu u Privrednoj komori Srbiji Marija Sepi rekla je da tradicionalno dobru političku saradnju prati i dobra privredna saradnja Grčke i Srbije.\n"Današnji sastanak prilika je da se kompanije upoznaju, da dođe do konkretnih rezultata i sirenja saradnje", rekla je Sepi.\nSepi ističe da potencijala za jačanje saradnje ima u oblasti ekologije, građevinskog materijala, industriji nameštaja, ali i turizmu imajući u vidu da sve više Grka dolazi u Srbiju.\nKao primer dobre saradnje među kompanijama ona je navela sporauzm o saradnji "Karneksa" i grčke firme "Creta Farms" čiji su se proizvodi našli u asortimanu "Karneksa".\nOna je podsetila da je proteklom periodu bilo dosta poslovnih susreta i da se u narednom periodu očekuju rezultati.\nIzvoz u Grčku u prošloj godini iznosio je skoro 180 miliona evra išto je rast od 10, 4 odsto u odnosu na prethodnu godinu.\nNa listi zemalja u koje Srbija izvozi svoje proizvode, Grčka zauzima 22. mesto.\nProšle godine uvoz je iznosio 305, 8 miliona evra i to je rast za 6, 8 odsto u odnosu na 2017.\nVodeći izvozni proizvodi Srbije u Grčku prošle godine bili su katode i sekcije katoda od rafinisanog bakra, potom sladoled, hartija i karton, vreće i kese, gume, polietilen u primarnim oblicima, voda, hrana za pse i mačke.\nŠto se tiče uvoza, među proizvodima koji su se najviše uvozili u Srbiju su nerazvrstana roba po CT-roba na skladištenju, ploče i trupci od legura aluminijuma, čelik betonski, polistirol za ekspandiranje u primarnim oblicima, ploče i trupci od legura aluminijuma, polietilen, pomorandže.\nPrema podacima Agencije za privredne registre Srbije, najveći broj privrednih subjekata iz Grčke u Srbiji posluje u oblasti trgovine na veliko i malo i popravci motornih vozila, stručnoj, naučnoj, inovacionoj i komunikacionoj delatnosti, prerađivačkoj industriji, građevinarstvu, administrativnoj i pomoćnoj službi.\nNajveće interesovanje grčkih investitora prisutno je u sektorima industrija hrane i pića, infrastrukturi, energetici, zaštiti životne sredine i transportu.\nTakođe, postoji interesovanja za ulaganja u sektor energetike, obnovljive izvore energije, organsku proizvodnju, turizam i inovacije.


Niška televizija » Pokretanje privrede prioritet opštine Svrljig (VIDEO)\nPokretanje privrede prioritet opštine Svrljig (VIDEO)\nObjavljeno 20.07.2014. 16:00\nDo kraja ove godine biće razrešen status preduzeća „Herbogal“ u Svljigu, u koje ruski partner želi da uloži 35 miliona evra.\nStrane investicije i podsticajna sredstva iz budžeta za poljoprivredna gazdinstva su model za oživljavanje privrede i zapošljavanja mladih ljudi u opštini Svrljig.\nOve godine deveta Belmužijada, koja se održava od 1. do 3. avgusta, pored tradicijie ovog kraja, afirmisaće i poljoprivredne i turističke potencijale opštine Svrljig i juga Srbije.\nRukovodstvo opštine Svrljig ove godine planira da pokrene posustalu privrednu ovog kraja i to kako oživljavanjem postojećih preduzeća posle neuspešnih privatizacija, tako i novim stranim investicijama i podsticajnim merama za razvoj poljoprivrede.\nVeć devet godna zaredom svake prve nedelje avgusta u Svrljigu se održava privredno-turistička manifestacija Belmužijada. I ove godine organizator je pripremio bogat program manifestacije, koji će u večernjim časovima „začiniti“ poznate muzičke zvezde.\nPosle Belmužijade, 16. avgusta, u selu Lukovu održava se još jedna manifestacija u svrljiškom kraju i to druga Janjijada. Prošle godine okupila je 2.000 posetilaca, a domaćin ovogodišnje biće Dragoslav Mihajlovic Kanarinac počasni građanin Svrljiga.\nNajteže povređeni u jučerašnjoj nesreći – van životne opasnosti (VIDEO)\nPšenice dovoljno za domaće potrebe (VIDEO)


STIGLE VAKCINE. Sa vakcinisanjem nema problema - Ozon Media\nSremska Mitrovica – MMR vakcine protiv malih boginja, zauški i rubeola, stigle su u Srbiju, i u ponedeljak je počela njihova distribucija domovima zdravlja širom zemlje, saopštilo je Ministarstvo zdravlja.\nSrbiji je isporučeno 33.000 jedinica te vakcine, a kako se navodi u saopštenju, do nestašice MMR vakcina u pojedinim opstinama u Srbiji, došlo je sredinom septembra zbog zastoja u isporuci usled problema u proizvodnji.\nNestašica ove vakcine evidentirana je i u sremskim domovima zdravlja, a kako je za radio Ozon danas potvrđeno iz Zavoda za javno zdravlje Sremska Mitrovica, MMR vakcine su stigle i u mitrovački zavod i u toku je njihova distribucija.\n„Vakcine su stigle u ponedeljak i utrenutno je u toku njihova distribucija sremskim domovima zdravlja“, rekla je Dr Jasmina Jandrić Kočić, epidemiolog iz Centra za kontrolu i prevenciju zaraznih bolesti, Zavoda za javno zdravlje Sremska Mitrovica.\nOna je dodala da se u toku nestašice MMR vakcina, koja se desila sredinom septembra, Zavod zaista trudio da izvrši ravnomernu preraspodelu ovih vakcina, i da nisu nailazili na probleme u smislu nevakcinisanja dece.\n„Na teritoriji Srema, deca su mahom vakcinisana, a i postoji period od tri meseca tokom kojeg deca mogu da prime ovu vakcinu. Vakcina sad ima dovoljno i njihov broj zadovoljava trenutne potrebe“, rekla je dr Jandrić Kočić.\nKako je ranije objasnila dr Jandrić Kočić, nije problem ni ukoliko neko dete bude i malo kasnije vakcinisano, ali najbolje bi bilo ispratiti kalendar imunizacije.\nUpitana kakav je odziv na vakcinaciju MMR vakcinom, s obzirom na mnogobrojne špekulacije koje se šire društvenim mrežama o povezanosti MMR vakcine sa nastankom autizma, ova doktorka je rekla da je odziv u Sremu dobar i da ne nailaze na probleme prilikom vakcinacije dece.\n„Zavod za javno zdravlje redovno vodi evidenciju o vakcinaciji i dece i odraslih. Kada je MMR vakcina u pitanju, mogu da kažem da je odziv u Sremu uvek bio dobar i sada je isto tako. Roditelji su oduvek imali poverenja u pedijatre i mislim da se ta situacija u Sremu nije promenila ni nakon ovih špekulacija“, rekla je Jandrić Kočić, dodajući da negativni komentari nastaju kao posledica neznanja ili internet obrazovanja.\nOna je napomenula da su rađene mnogobrojne metocentrične studije na temu povezanosti autizma kao posledice vakcinisanja MMR vakcinom, i da ne postoje naučni dokazi za to.\nPodsećamo da je imunizacija dece obavezna po Zakonu o zaštiti stanovništva od zaraznih bolestii, i da u obavezne vakcine spada i MMR vakcina.\nVakcinacija MMR štiti od malih boginja, rubeola i zauški, a vakcinacija se sprovodi kad dete navrši 12 meseci, najkasnije do navršenih 15 meseci života.\nRevakcinacija MMR vakcinom sprovodi se redovno do navršenih sedam godina života, odnosno pre upisa u prvi razred osnovne škole.\nZa roditelje koji odbijaju da vakcinišu decu sledi prijava i novčana kazna.\nTokom prethodne godine sanitarni inspektori napisali su čak 120 kazni na 50.000 dinara za roditelje koji nisu svoju decu vakcinisali obaveznim vakcinama, od toga 56 kazni napisano je roditeljima iz Vojvodine, među kojima nije bilo roditelja iz Sremske Mitrovice.


Konkurs za ugradnju kotlova sa većim stepenom korisnog dejstva u javnim ustanovama\nPokrajinski sekreatrijat za energetiku i mineralne sirovine raspisao je 30. septembra 2015. godine javni konkurs za dodelu podsticajnih sredstava za sufinansiranje realizacije projekata ugradnje kotlovskih postrojenja sa većim stepenom korisnog dejstva u javnim ustanovama.\nRok za podnošenje prijava je 30. oktobar. 2015. godine.\nKonkurs za realizaciju projekata energetski efikasnih farmi\nPokrajinski sekretarijat za energetiku i mineralne sirovine raspisao je 30. septembra 2015. godine javni konkurs za dodelu podsticajnih sredstava za sufinansiranje realizacije projekata energetski efikasnih farmi.\nKonkurs za dodelu sredstava za korišćenje biomase za proizvodnju toplotne energije u javnim ustanovama\nPokrajinski sekretarijat za energetiku i mineralne sirovine raspisao je 30. septembra 2015. godine javni konkurs za dodelu podsticajnih sredstava za korišćenje biomase za proizvodnju toplotne energije u javnim ustanovama.\nStara Pazova raspisala javni poziv za realizaciju projekta kanalizacione mreže\nOpština Stara Pazova 11. septembra 2015. godine raspisala je Javni poziv za prikupljanje ponuda u otvorenom postupku – odabir privatnog partnera za realizaciju projekta finansiranja, izgradnje, upravljanja i održavanja kanalizacione mreže u opštini Stara Pazova po modelu javno-privatnog partnerstva.\nRok za podnošenje ponuda je 2. novembar 2015. godine.\nNIS-ov konkurs za Adaptaciju sistema za pripremu gasa na elektranama „Turija“ i „Boka“\nNaftna industrija Srbije raspisala je poziv za dostavljanje ponuda za Adaptaciju sistema za pripremu gasa ugradnjom filtera za odvajanje vodonik sulfida na maloj elektrani „Turija“ snage 995kW na lokaciji SOS Turija sever i maloj elektrani „Boka“ nazivne snage 350kVA na lokaciji US Boka po sistemu „ključ u ruke“.\nRok za podnošenje ponuda je 18. septembar 2015. godine.\nNIS raspisao poziv za nabavku kontejnera za skladištenje otpada\nNaftna industrija Srbije raspisala je 8. septembra 2015. godine poziv za dostavljanje ponuda za nabavku i isporuku kontejnera za skladištenje otpada.\nRok za podnošenje ponude je 15. septembar 2015. godine.


Специјалне службе контролишу бизнис у САД\nSpecijalne službe kontrolišu biznis u SAD\n– Imamo velike sumnje u to da je kompanija ’Tviter‘ sama donela tu odluku, na osnovu sopstvene predstave o tome šta se dešava u svetu i u bilateralnim odnosima. Svoju odluku kompanija je zasnovala na izveštajima koje su pripremile američke specijalne službe. Želela bih da skrenem pažnju da nema nikakvih dokaza ni u tim izveštajima, niti ih je kompanija navela – saopštila je Zaharova.\n– Vidimo samo konačnu odluku koja je motivisana materijalima i informacijama američkih specijalnih službi koji su lišeni dokaza. To govori o veoma važnom i zabrinjavajućem momentu: privatni biznis u SAD koji ima uticaja na svet nalazi se pod kontrolom američkih specijalnih službi – rekla je Zaharova, prenosi Sputnjik.\n– To je urađeno bez odobrenja suda, bez odluka pravnih organizacija koje se bave davanjem pravnih ocena (npr. ekspertskih saveta) koje bi se rukovodile činjenicama. Ništa od toga nema. Postoje izveštaj specijalnih službi i odluka privatnih kompanija – izjavila je Zaharova.


Što se tiče rezultata – kaže za Glas Amerike pomoćnik direktora Harimanovog instituta, na uglednom univerzitetu Kolumbija u Njujorku, Gordon Bardos\n"Svi ključni akteri procesa prihvatili su rezultat, što je ogroman korak naprijed kada je riječ o Balkanu", kaže Bardos.\n“Ovo je veoma dobar razvoj događaja i za Srbiju, jer je državna zajednica sa Crnom Gorom bila potpuno nefunkcionalna. Važno je da se Srbija kao veći partner u toj bivšoj zajednici sada oslobodi tereta traganja za nekom vrstom aranžmana i političku energiju usmjeri na rješavanje svojih problema”.\nSa tim stavom saglasan je i Aleks Grigorev, direktor za Zapadni Balkan u okviru Projetka za etnične odnose, na univerzitetu Prinston. On za Glas Amerike kaže da će Srbija sada mnogo jednostavnije moći da definiše kako unutrašnje tako i spoljnopolitičke prioriteta, jer to neće morati da budu kompromisna rješenja sa zvaničnom Podgoricom:\n“U nacionalnom je interesu Srbije da sa Crnom Gorom ima najbliže i najbolje moguće odnose. Lično bih volio da Srbija prva prizna nezavisnu Crnu Goru, jer to bi bio znak nove političke misli u Srbiji. Već godinama nakon pada Miloševića slušamo kako je Beograd drugačiji i kako se zvanična politika politika od konfrontacije okrenula izgradnji mostova sa susjedima. Ovo je šansa da Beograd tu pollitku demonsztrira prema Crnoj Gori”\nGordon Bardos ukazuje da je od izuzetne važnosti za budućnost Crne Gore upravo to na koji će način i da li će se u predreferendumskoj kampanji podijeljeno pravoslavno stanovništvo objediniti. Kada je u pitanju opredjeljenje manjinskih zajednica u Crnoj Gori koje su većinski podržale opciju nezavisnosti, Bardos ne vjeruje da je primarni motiv njihovog opredjeljenja bio strah od nacionalističke ikonografije koju su pred referendum servirali Beograd i Blok za zajedničku državu.\n“Misim da je ključni faktor u njihovom opredjeljenju bilo to što je došlo do problema u procesu integracije u EU, i to je bio mnogo veći problem od same ikonografije”\nAleks Grigorev smatra da je važno da se Beograd i Podgorica što hitnije dogovore o budućim odnosima dvije države i uspostave - kako kaže – prvi model evropskih odnosa među državama Balkana. U tome i EU mora da odigra vrlo važnu ulogu, kaže Grigorev:


Lavrov o Erdoganovoj izjavi: Petorka nema prava da diktira sudbinu sveta, ali i ne pretenduje na to - 19.10.2021, Sputnik Srbija\nLavrov o Erdoganovoj izjavi: Petorka nema prava da diktira sudbinu sveta, ali i ne pretenduje na to\nPostoji potreba da se Ujedinjene nacije i Savet bezbednosti UN prilagode novim realijama u svetu, izjavio je ruski ministar spoljnih poslova Sergej Lavrov... 19.10.2021, Sputnik Srbija\nLavrov je dodao da Moskva smatra da zapadnim zemljama ne trebaju dodatna mesta u Savetu bezbednosti, već ih treba dati zemljama u razvoju u Aziji, Africi i Latinskoj Americi.„Da, postoji potreba da se UN adaptiraju i Savet bezbednosti prilagodi novim realijama, jer više nema 50 zemalja, kao što je bilo kada su UN osnovane, i nema 70, kao što je to bio slučaj pri proširenju Saveta bezbednosti, već ih je mnogo više – 193 – samo članica UN. I naravno, zemlje u razvoju apsolutno s pravom insistiraju da se poveća njihova zastupljenost u ovom glavnom organu Ujedinjenih nacija“, rekao je Lavrov novinarima u Sočiju.Lavrov je primetio da Zapad trenutno ima najmanje šest od 15 članica Saveta bezbednosti UN.„A kada Japan bude izabran za Savet bezbednosti iz Azije, onda će se sedmi glas preneti na stranu zapadne politike, koja se promoviše kroz Savet bezbednosti UN. Stoga, naravno, Zapadu više ne treba dodavati mesta u ovom telu, već se definitivno mora dodati zemljama u razvoju Azije, Afrike i Latinske Amerike“, naglasio je ruski ministar.Lavrovu je postavljeno pitanje u vezi sa izjavom turskog predsednika Redžepa Tajipa Erdogana, koji je govorio o potrebi revizije odnosa snaga u Savetu bezbednosti UN.Predsednik Turske Redžep Tajip Erdogan je tokom posete Angoli izjavio da sudbina čovečanstva ne bi trebalo da bude ostavljena na milost „šačice država“ pobednika u Drugom svetskom ratu. Prema njegovim rečima, u vreme kada se menja svet, a diplomatija, trgovina, međunarodni odnosi trpe radikalne promene, nezamislivo je da arhitektura globalne bezbednosti ostane po starom. Misleći na stalne članice Saveta bezbednosti UN, turski predsednik je naglasio da svet predstavlja više od pet.\nrusija, sergej lavrov, redžep tajip erdogan, un, proširenje, savet bezbednosti un\nPostoji potreba da se Ujedinjene nacije i Savet bezbednosti UN prilagode novim realijama u svetu, izjavio je ruski ministar spoljnih poslova Sergej Lavrov komentarišući reči turskog predsednika Erdogana da o sudbini sveta ne treba da odlučuje šačica pobednika u Drugom svetskom ratu.\nLavrov je dodao da Moskva smatra da zapadnim zemljama ne trebaju dodatna mesta u Savetu bezbednosti, već ih treba dati zemljama u razvoju u Aziji, Africi i Latinskoj Americi.\n„Da, postoji potreba da se UN adaptiraju i Savet bezbednosti prilagodi novim realijama, jer više nema 50 zemalja, kao što je bilo kada su UN osnovane, i nema 70, kao što je to bio slučaj pri proširenju Saveta bezbednosti, već ih je mnogo više – 193 – samo članica UN. I naravno, zemlje u razvoju apsolutno s pravom insistiraju da se poveća njihova zastupljenost u ovom glavnom organu Ujedinjenih nacija“, rekao je Lavrov novinarima u Sočiju.\nLavrov je primetio da Zapad trenutno ima najmanje šest od 15 članica Saveta bezbednosti UN.\n„A kada Japan bude izabran za Savet bezbednosti iz Azije, onda će se sedmi glas preneti na stranu zapadne politike, koja se promoviše kroz Savet bezbednosti UN. Stoga, naravno, Zapadu više ne treba dodavati mesta u ovom telu, već se definitivno mora dodati zemljama u razvoju Azije, Afrike i Latinske Amerike“, naglasio je ruski ministar.\nLavrovu je postavljeno pitanje u vezi sa izjavom turskog predsednika Redžepa Tajipa Erdogana, koji je govorio o potrebi revizije odnosa snaga u Savetu bezbednosti UN.\n„Slažem se sa njim da pet stalnih članica Saveta bezbednosti UN nemaju pravo da diktiraju sudbinu sveta. One ga ni nemaju i ne pretenduju na to. Petorka pretenduje upravo na ovlašćenja koja su zapisana u Povelji UN, a Povelja odražava kolektivnu volju svih članica svetske zajednice i petorka ima posebnu odgovornost za stanje stvari u svetu, pre svega za izbegavanje globalnog sukoba“, objasnio je Lavrov.\nPredsednik Turske Redžep Tajip Erdogan je tokom posete Angoli izjavio da sudbina čovečanstva ne bi trebalo da bude ostavljena na milost „šačice država“ pobednika u Drugom svetskom ratu. Prema njegovim rečima, u vreme kada se menja svet, a diplomatija, trgovina, međunarodni odnosi trpe radikalne promene, nezamislivo je da arhitektura globalne bezbednosti ostane po starom. Misleći na stalne članice Saveta bezbednosti UN, turski predsednik je naglasio da svet predstavlja više od pet.


Čelnici UCG posjetili VMŠ u Beranama: Ima uslova za nastavu – Sjever Crne Gore\nČelnici UCG posjetili VMŠ u Beranama: Ima uslova za nastavu\nUvjereni smo da postoje realni uslovi za održavanje teorijske i praktične nastave na Visokoj medicinskoj školi u Beranama, poručili su čelnici državnog Univerziteta nakon prve posjete ovoj instituciji.\nU prvoj radnoj posjeti Visokoj medicinskoj školi u Beranama danas su boravili vršilac funkcije rektora Danilo Nikolić, predsjednik Upravnog odbora Univerziteta Crne Gore Duško Bjelica, dekan Medicinskog fakulteta Goran Nikolić sa saradnicima, kao i predsjednica Studentskog parlamenta UCG Sara Arriana Serhatlić, student povjerenik Medicinskog fakulteta Bogdan Račić i predstavnici studenata VMŠ.\nU toku posjete iskazana je važnost sjedišta Visoke medicinske škole u Beranama i spremnost Univerziteta i države Crne Gore da obezbijede sve uslove za kvalitetno obrazovanje studenata koji pohađaju ovaj studijski program, kao i mogućnosti za njihovo zapošljavanje po završetku studija.\n„Nakon obilaska svih kapaciteta uvjereni smo da postoje realni uslovi za održavanje teorijske i praktične nastave na Visokoj medicinskoj školi u Beranama, a na osnovu Odluke o organizaciji nastave koju su usvojili Medicinski fakultet i Senat Univerziteta Crne Gore“, poručili su oni.\nPrevPredhodniNa graničnom prelazu Dobrakovo: Zaplijenili skank i kokain, dvoje uhapšeno\nSledećiGrađani već sada mogu pripremati zahtjev za legalizaciju bespravnog objekta nadležnim opštinskim sekretarijatimaNext


Protest sindikata penzionera ispred PIO fonda - Penzin\nPočetna Magazin Godine Ekonomija Protest sindikata penzionera ispred PIO fonda\nProtest Udruženja sindikata penzionera Srbije kojim se od PIO fonda zahteva izdavanje rešenja o smanjenju penzija biće organizovan u utorak, 24. marta 2015. godine, u 11 časova, ispred beogradske filijale Fonda.\nUdruženje sindikata penzionera Srbije (USPS) organizuje protest ispred beogradske filijale Republičkog fonda za penzijsko i invalidsko osiguranje, Nemanjina br. 30, u utorak, 24. marta 2015. godine u 11 časova.\nDodatak: Novi protest penzionera najavljen je za april 2015. godine\nOvaj protest je najavljen prošle sedmice na konferenciji za novinare.\nUSPS je tražio od PIO fonda da im se izdaju rešenja o smanjenju penzija, na osnovu kojih bi penzioneri mogli da se obrate drugim sudskim instancama u cilju zaštite svojih prava. Međutim, PIO fond je poslao odgovor da je to rešenje privremeno i da je iznos penzija napisan na čeku.\nUSPS će na prostestu zahtevati da se tražena rešenja dostave. Sindikat poziva sve penzionere da prisustvuju protestu ispred PIO fonda i najavljuju veliki protest početkom aprila.\nPenzioneri koji žele da popune pojedinačne blanko tužbe protiv odgovornih u PIO fondu, to mogu da urade od ponedeljka do petka, od 11 do 13h, u prostorijama USPS, Dom sindikata, ulaz iz Dečanske 14, VII sprat (do VI sprata se ide liftom, zatim jedan sprat stepenicama).\nTags:BeogradFond PIOpenzioneripravoprostestreforma penzijskog sistemasmanjenje penzijaSrbijatužbaUdruženje sindikata penzionera Srbije USPS


Odlični uslovi na pripremama u zeničkom Trening kampu\nUtorak, 23. juni 2020. 11:40\n„U-21“ reprezentativci Bosne i Hercegovine su jutros odradili drugi trening u sklopu priprema koje se odvijaju u Trening centru NS/FS BiH u Zenici.\nTrener asistent u našoj mladoj selekciji Haris Alihodžić zadovoljan je uslovima u kojim se odvija rad:\n„Pripreme odrađujemo u odličnim uslovima koje nam nudi Trening centar u Zenici. Na raspolaganju nam je sve što je potrebno za normalan rad. S obzirom na to da smo i mi iz stručnog štaba novi tu, trebaće nam neko vrijeme da se upoznamo sa igračima. Međutim rezultati koje su ovi reprezentativci postigli nam govore da u mladoj reprezentaciji ima potencijala i materijala za napredak.“\nAlihodžić je nekada kao igrač branio boje „A“ reprezentacije Bosne i Hercegovine, a sada je u novoj ulozi ponovo dio jednog državnog tima.\n„Mnogo mi znači što sam i kao trener dio jedne nacionalne selekcije. Kao igrač sam učestvovao u kvalifikacionom ciklusu u kojem je naša selekcija igrala nezaboravne utakmice protiv Portugala i Danske. To će mi uvijek biti urezano u pamćenje. Ta generacija je bila jako blizu plasmana na veliko takmičenje. Velika je čast za mene što sam bio reprezentativac svoje zemlje i što sam sada član stručnog štaba mlade reprezentacije. Vjerujem da će ova grupa trenera zajedno sa talentovanim igračima koje imamo na raspolaganju opravdati očekivanja i da ćemo napraviti dobre rezultate“, rekao je Haris Alihodžić.\nGolman Vladan Kovačević o pripremama kaže:\n„Uvijek je predivan osjećaj kad dođem u kamp sa saigračima iz reprezentacije. Drago mi je što smo ponovo na okupu i sad je na nama da se pokažemo selektoru, da vidi u kakvoj smo formi i koliko smo spremni. Što se tiče novog stručnog štaba, selektora Slobodan Starčevića znam od ranije, a sa ostalim trenerima se tek upoznajem. Prvi utisci su odlični i siguran sam da će sve biti na visokom nivou i da ćemo odlično sarađivati.“\nPetar Bojo očekuje da ekipa pokaže kvalitet kad se nastave kvalifikacije:\n„Drago mi je što smo se ponovo okupili i što smo motivisani za rad. Prva dva treninga su prošla u najboljem redu i nadam se da ćemo tako i nastaviti. Ova ekipa ima kvalitet i kad nam se priključe igrači iz inostranstva imaćemo respektabilan tim koji može napraviti puno u nastavku kvalifikacija. Novi stručni štab je donio i neke novine u radu. Zanimljivo je i siguran sam da ćemo nastaviti da pružamo kvalitetne igre kao i do sada.“


MILENA POPOVIĆ BLATI POKOJNOG MUŽA: Oliver Ivanović bi danas bio na Srpskoj listi i na Pinku! (VIDEO) - Naša Borba\nMilena Popović, poslanica SNS u Skupštini Srbije i nevenčana supruga ubijenog lidera Srba sa Kosova Olivera Ivanovića, u jednoj emisiji na Jutjubu, na pitanje, kako je moguće da gostuje na televiziji Pink, na kojoj je prikazivan spot koji je targetirao pokojnog Ivanovića, kaže da se vodila time „da bi u ovom trenutku on sigurno gostovao na televiziji Pink posle tog spota“.\nInače, brat ubijenog Olivera Ivanovića, Miroslav Ivanović, rekao je u emisiji Utisak nedelje posle treće godišnjice Oliverovog ubistva da iza uvredljivog spota, koji je pre više od četiri godine uoči izbora na KiM emitovan na televiziji Pink i TV Most, i to samo nekoliko meseci pre njegovog ubistva, stoji „Srpska lista“. Milena Popović\nPodsetimo, 16. januara obeleženo je četiri godine od ubistva lidera Građanske inicijative „Sloboda, demokratija, pravda“ Olivera Ivanovića, i još uvek se ne zna ko je ubistvo počinio niti ko ga je naručio. FOTO: ATA Images/Antonio Ahel\nPrethodni tekstNAPREDNO: Beograd ponovo najzagađeniji grad na svetu!\nSledeći tekstPSIHOLOZI SRBIJE OTKAZALI POSLUŠNOST: Vlast i mediji u Srbiji strahom kontrolišu narod i šire paniku!


Zeleni oporavak nakon Covid-19: Nove strategije za naftnu industriju - Energija Balkana\nPočetna » Moj stav » Zeleni oporavak nakon Covid-19: Nove strategije za naftnu industriju\nNaftne kompanije su pod ekstremnim pritiskom da eliminišu svoje emisije gasova staklene bašte. Preporuke MMF za zemlja u razvoju, posebno latinoameričke, koje se oslanjanju na izvoz nafte je da diverzifikuju svoje ekonomije. Glavne naftne kompanije u Evropi su najavile da će u roku od 20 godina postati elektroenergetske kompanije.\nPandemija je naterala naftne kompanije da preispitaju svoje strategije. Tri faktora su promenila globalna tržišta: prvo, potražnja za naftom je opala zatvaranjem radionica, fabrika i prodavnica, kao i otkazivanjem mnogih međunarodnih letova, smanjenjem potrošnje i svetskog bruto proizvoda; drugo, cene akcija velikih naftnih kompanija su pale, jer se tržišta klade na „zelenu ekonomiju“; i treće, obnovljivi izvori energije koštaju dve trećine manje po kilovat-satu, dok Kina može da instalira ova rešenja po još konkurentnijim cenama.\nPrema Međunarodnoj agenciji za energetiku, globalna proizvodnja nafte, gasa i rafinerijskih proizvoda je pala za 3,4% u 2020. godini u poređenju sa godinom pre izbijanja Covid-19. Ovaj pad je, međutim, bio još izraženiji u latinoameričkim državama koje proizvode naftu.\nNove strategije u zemljama proizvođačima nafte\nU Sjedinjenim Državama, predsednik Bajden zabranio je horizontalnu ekstrakciju ili hidraulično lomljenje/frakcionisanje (poznatije kao fraking), iako je ta zemlja i dalje najveći svetski proizvođač ugljovodonika. Ideja je da dekarbonizacija mora sada početi, povećanjem energije koju proizvode obnovljivi izvori. Mnoge kompanije u SAD postale su distributeri „zelene energije“ i zatvorile rudnike uglja, koji su tradicionalno pružali jeftiniji izvor energije.\nEvropa zamenjuje naftu tečnim gasom (LNG), koji se šalju brodovima iz američkih luka. Sa svoje strane, Nemačka zatvara svoje termoelektrane, koje su nekada sagorevale ugalj i demontira svoje nuklearne elektrane, koje zamenjuje gas koji stiže iz Rusije gasovodima.\nBroj gasnih polja je povećan po cenama nižim od naftnih polja u Africi, Australiji i jugoistočnoj Aziji. U međuvremenu, Japan, takođe, zatvara svoje termoelektrane i uvozi ruski tečni gas koji se šalje tankerima iz Vladivostoka.\nŠtaviše, nijedna zemlja u razvoju ne može postići održivi razvoj izvozom nafte. Međunarodni monetarni fond (MMF) preporučuje da ove zemlje diverzifikuju svoje ekonomije, kao odgovor na nove zahteve privrede.\nKoje strategije se sprovode u latinoameričkim državama koje proizvode naftu, poput Kolumbije, Meksika i Brazila?\nProizvođači nafte u Latinskoj Americi\nKolumbijski ministar finansija izjavio je u martu da zemlja treba da diverzifikuje svoju ekonomija, jer je previše zavisila od vađenja i izvoza nafte. Tvrdio je da je potrebno dalje industrijalizovati ekonomija, s obzirom na pad prihoda od izvoza nafte, kao i od turizma zbog pandemije.\nNova strategija je da Ecopetrol pojača svoja ulaganja u SAD, povećavajući kličinu nafte koja se vadi iz Permskog basena u Teksasu, gde već postoje ulaganja, uz mogućnost da bolje zadovolji potražnju na američkom tržištu.\nMeksiko je privatizovao Pemex, dok Brazil nije promenio strukturu Petrobrasa, kompanije koja je i dalje polujavno preduzeće. Brazil se morao suočiti sa rastućom inflacijom i prodavao je gorivo za domaću upotrebu jeftinije od međunarodnih cena goriva. Ove subvencije su negativno uticale na izvozni kapacitet kompanije, koja je morala da se dodatno zaduži u dolarima. Povećani troškovi servisiranja duga naneli su štetu Petrobrasu, koji je zbog toga imao gubitke.\nU januaru je Kolumbija objavila da je Ecopetrol dao javnu ponudu za kupovinu akcija ISA Grupe za četiri milijarde dolara. ISA je, do danas, najveća kompanija za prenos električne energije u Latinskoj Americi, sa sopstvenom distributivnom mrežom. Međutim, neki rizici i dalje postoje. Prema podacima Fajnenšel Tajmsa i Instituta za upravljanje prirodnim resursima, ova državna kompanija se smatra petom najranjivijom kompanijom, ako cene nafte nastave da padaju.\nEcopetrol bi mogao da postane vodeća energetska kompanija na poljima za vađenje (ekstrakciju) nafte u Kolumbiji i zapadnom Teksasu, istovremeno proizvodeći električnu energiju sa vlastitom mrežom i međunarodnim vezama.\nPrivatno upravljanje Pemeksa imalo je pozitivan odnos dobiti i gubitka na svom računu. Ali, kako je izjavio jedan viši izvršni direktor, da bi zaradili, cena nafte (West Texas Intermediate) ne bi trebalo da padne ispod 40 dolara po barelu. Novi predsednik Meksika, Andres Manuel Lopez Obrador je, takođe, morao da neutrališe skandale povezane sa Pemeksom.\nNaftne kompanije su pod ekstremnim pritiskom da eliminišu svoje emisije gasova staklene bašte. Međutim, kada nafta pojeftini, mnoge privatne naftne kompanije ne mogu da isplate dividende. Zemlje proizvođači nafte u Latinskoj Americi, posebno Meksiko i Kolumbija, više ne mogu dozvoliti da njihove ekonomije zavise od prihoda od nafte. To je već slučaj sa drugim najvećim svetskim proizvođačem, Saudijskom Arabijom, koja je diverzifikovala svoju ekonomiju promovišući moderne industrije.\nKolumbija i Meksiko su, takođe, preduzeli korake da ostanu ispred ovog procesa. Kolumbija je modernizovala svoju industriju i investirala u polja smeštena u SAD, kako bi diverzifikovala svoja tržišta. Meksiko je imao više prilika. Pemeks je već privatizovan i može na najbolji način iskoristiti sporazum o slobodnoj trgovini sa Sjedinjenim Državama i Kanadom. To je zemlji omogućilo da privuče investicije u pogranični region Meksiko-SAD, uključujući i takozvane makiladore, koje ulažu u to područje, koristeći prednosti nižih plata u meksičkim pezosima i mogućnost da izvoze gotove proizvode u SAD.\nMnoge naftne kompanije se već pripremaju za „zelenu ekonomiju“. Glavne naftne kompanije u Evropi su najavile da će u roku od dvadeset godina postati elektroenergetske kompanije. Oni će, verovatno, prodavati prirodni gas, ali više neće biti naftne kompanije. Pandemija i ciljevi Pariskog sporazuma za 2030. godinu takođe su doveli do dubokih promena u strukturama zemalja. Ističe vreme za preuređenje naftnih i industrijskih kompanija, kako bi prestale da emituju gasove staklene bašte i prilagodile se novom digitalnom svetu. Shodno tome, predsednik Bajden je, takođe, zabranio bušenje na naftnim i gasnim poljima na Aljasci i u području Arktika, na kom SAD imaju uticaj, ukidajući mere koje je usvojio bivši predsednik Donald Tramp.\nU industrijalizovanim zemljama Zapada pojavljuju se nove strategije, posebno među potpisnicama Pariskog sporazuma, za smanjenje emisije ugljen-dioksida i svih industrijskih procesa koji ih uzrokuju. Da bi se to postiglo, brzo raste proizvodnja „zelenog vodonika“, koji ne zagađuje i konkurentan je u troškovima.\nDa li će vodonik biti budući izvor energije za avione, automobile i fabrike?\n(Autor je emeritus profesor i bivši dekan poslovne škole – Esade Business School u Španiji)\nTagovi: diverzifikacija, gas, izvoz, Latinska amerika, Meksiko, nafta, naftne kompanije, SAD, vodonik\nPrevPRETHODNOBizaran plan za globalnu dekarbonizaciju IEA\nSLEDEĆENovi porez na CO2 – ekološka ili protekcionistička meraNext\nInvesticije u ekološke projekte ostaju prioritet\nDomaćinstva u Srbiji veoma zainteresovana za priključak na gas\nNeslaganje unutar EU oko prefiksa „zeleni“ za gas i nuklearke


U Senti zaživeo Poslovni inkubator: Da socijalno preduzetnišvo bude kao u Mađarskoj · gradski.online\nU Senti zaživeo Poslovni inkubator: Da socijalno preduzetnišvo bude kao u Mađarskoj\nSENTA- Da je Mađarska na polju socijalnog preduzetništva značajno odmakla u odnosu na Srbiju, ocenjeno je na završnoj konferenciji projekta “PROSOCENT”, odnosno “Popularizacija socijalnih preduzeća u Srbiji i Mađarskoj”.\nU pitanju je projekat prekogranične saradnje, vredan 216.500 evra, kojim su se protekle dve godine bavili u Poslovnom inkubatoru Senta, u saradnji sa inostranim partnerima: Mađarsko-srpskom trgovinskom i industrijskom komorom i Regionalnim istraživačkim društvom za društvene nauke “Južne ravnice” iz Segedina.\nCilj projekta je popularizacija i podsticanje teritorijalne ekspanzije socijalnih preduzeća u pograničnim regionima, na osnovu mađarskog modela i prakse, ali i davanje šansi osobama sa invaliditetom i drugih socijalno ugroženih kategorija.\nU Poslovnom inkubatoru Senta, u okviru projekta, osnovan je i kompletno opremljen Centar inovativnih socijalnih preduzeća. Do sada je obuhvaćeno oko 50 učesnika, invalidnih lica i drugih socijalno ugroženih kategorija, kao i više preduzeća iz Sente i sa područja Severnobanatskog okruga:\nDirektor senćansko Poslovnog inkubatora, Davor Marinković, kaže da su stekli značajna teorijska i praktična znanja u oblasti socijalnog preduzetništva. U dva navrata, u Mađarskoj su imali priliku da se uvere kako su tamo konkretizovali ideju socijalnog preduzetništva:\n– Najveći utisak na mene su ostavile ideje da se od starog nameštaja pravi novi, a u oblasti tekstila presvlake za garniture i krevete. Kupcu je dozvoljeno da dođe i izabere dezen koji hoće. U našem Poslovnom inkubatoru imamo dva proizvodna stanara. Jedan se bavi proizvodnjom nameštaja, a drugi je iz tekstilne industrije. Mađarska vlada i lokalne samouprave daju značajan podsticaj za otpočinjanje socijalnog preduzetništva. Opština Senta podržava Poslovni inkubator i učiniće sve da podrži socijalno preduzetništvo. Ostaje da nadležno ministarstvo implementira u zakon, pre svega, mere subvencija- smatra Marinković.\nNa značaj razmene iskustava u oblasti socijalnog preduzetništva ukazali gosti iz Mađarske, predstavnici pokrajinske administracije, ali Nikola Lukač, načelnik Severnobanatskog upravnog okruga:\n-Izuzetno je značajno da razmenjujemo iskustva sa susedima iz Mađarske. Identifikovano je da se socijalno osetljivim i ugroženim grupama ljudi, koje su u prethodnom periodu bile zapostavljene, ili nisu imale priliku da se zaposle, sada otvara mogućnost da se zaposle, kroz ovaj i slične projekte- konstatovao je Lukač.\nPrethodnoUvek misle na mušterije: U prodavnici “Mamoot” spremno će dočekati Dan zaljubljenih\nSledeće“Žuti mravi” počeli pripreme: Armando Čekić iskren, Vašarište srcu najmilije


Venecuela napadnuta specijalnim oružjem, veći deo zemlje umraku, Maduro se obratio naciji | WebTribune\nHome SPEKTAR Venecuela napadnuta specijalnim oružjem, veći deo zemlje u mraku, Maduro se obratio naciji\nVeći deo države Venecuele pretrpeo je zamračenje nakon navodnog “elektromagnetskog napada” na elektroenergetsku mrežu zemlje. To su najavili i predsednik Venecuele Nikolas Maduro i ministar informisanja Jorge Rodriguez.\n“Bolivarska vlada Venecuele informiše sve ljude da je danas, u 4 i 45 popodne, predstavljen nacionalni događaj prekida snabdevanja električnom energijom. Prve indikacije dobijene iz istrage u Lover Caroniju ukazuju na postojanje elektromagnetnog napada koji je nastojao da utiče na hidroenergetski sistem u Guajani, glavnog pružatelja ove usluge u zemlji.\nSrećom, i nakon fokusirane agresije tokom marta i aprila ove godine, bolivarska vlada je implementirala protokole o zaštiti i bezbednosti koji nam omogućavaju da se uverimo da smo već u procesu ponovnog povezivanja kako bismo obnovili servis električne energije u najkraćem mogućem roku. U isto vreme, putem Generalštaba za električnu energiju, aktivirali smo izvršnog direktora i odgovarajuća ministarstva, mehanizme za zadovoljenje nepredviđenih okolnosti u snabdevanju pitkom vodom, pružanje usluga prevoza i praćenje i pristup svakoj situaciji u našim zdravstvenim centrima.\nTakođe obaveštavamo da smo naredili raspoređivanje nadležnih bezbednosnih agencija kako bi se garantovao mir i spokoj čitave populacije. Oni koji su napali plemenite ljude Venecuele na svaki mogući način i na sistematičan način, još jednom će znati o temperamentu i hrabrosti da smo se, usred teškoća, pokazali kao kćeri i sinovi našeg Oslobodioca Simona Bolivara. Mi ćemo pobediti.\nSuočeni sa novim kriminalnim napadom na mir i tišinu domovine, Bolivarska vlada i Nacionalne bolivarske oružane snage raspoređene su da zadovolje potrebe ljudi. Sinovi i kćeri Bolivara će još jednom pokazati našu nepokolebljivu volju. ”\nKorisnici društvenih medija navode da su pogođene osnovne usluge. Ovo uključuje i metro Karakas, koji mora da ugasi niz linija. Novi zamračenje dolazi samo nekoliko meseci nakon što je napad na električnu mrežu zemlje ostavio većinu nacije bez struje nekoliko dana.\nZdravstveni zvaničnici su obavestili da su bolnice i domovi zdravlja optimalno pokrenuli sigurnosne protokole, kako bi se osiguralo da pacijenti nisu pogođeni. Najveća bolnica u Karakasu, Domingo Luciani, radi normalno jer radi sa nezavisnom elektranom koja može trajati više od 20 sati.\nDok su druge ključne oblasti u zemlji, kao što su transport, sigurnost i sanitacija, takođe aktivirale planove za vanredne situacije. “Uz koordinisani napor Integralnog saobraćajnog sistema, Metrobus, Nacionalna policija, ministarstva i privatni subjekti da sprovedu akcioni plan kako bi se osiguralo da niko ne ostane nasučen i može bezbedno da stigne do kuće,” izjavio je ministar za transport, Hipolito Abreu.\nSamoproglašeni uličarski predsednik Huan Guaido, koga je proglasio SAD, rekao je da je zamračenje rezultat korupcije i lošeg upravljanja “režima”.\nZanimljivo je da su i vazduhoplovni venecuelanski vazdušni prostor 22. jula prekršeni od strane američkih aviona. Tokom konferencije za štampu, potpredsednik Venecuele objasnio je da je u 09:52 časova (po lokalnom vremenu) došlo do novog kršenja američkog modela aviona EP-3E ARIES 2, specijalističkog aviona koji se koristi u obaveštajnim, ratnim i elektronskim sistemima špijunaže, u vazdušnom prostoru južnoameričke nacije.\nRodriguez je objasnio da je došlo do povrede kada avion nije saopštio svoj plan leta kada se upustio u venecuelanski vazdušni prostor, tako da je avijacija bolivarskih nacionalnih oružanih snaga (FANB) presrela i kasnije pustila avion. “Leteći iznad područja letačke informacije (FIR) Maikuetia, ovo pored špijuniranja stvara opasnost u vazdušnom prostoru Venecuele”, rekao je on.\nRodriguez je takođe napomenuo da su se od januara ove godine (2019. godine) kršenja i upadi u venecuelanski vazdušni prostor povećali za 167 posto, pored toga što su otkrili najmanje 78 prilika za kršenje Maikuetia FIR-a. “Ovi američki avioni koji su nezakonito ušli u venecuelanski vazdušni prostor, imaju sposobnost da nose rakete, kao i visoku tehnologiju i opsežne elektronske mogućnosti”, rekao je potpredsednik venecuelanskog sektora.\nU odgovoru, američki savetnik za nacionalnu bezbednost DŽon Bolton rekao je da “venecuelanski režim” nema pravo da preduzme provokativne akcije protiv aviona američke mornarice koji učestvuje u rutinskoj misiji.\nZanimljivo je da je istog dana kada je obaveštajni avion prekršio venecuelanski vazdušni prostor, elektromagnetski napad dogodio se na električnoj mreži. Madurova vlada nije tvrdila da je to bio razlog, jer verovatno nema nikakvih dokaza.\nAMERIČKI NAUČNIK: Sudnji dan 2012. bila je matematička greška – TO ĆE SE DESITI ZA 2 DANA – 27. JULA 2020.\nISTRAŽIVANJA: Polovina žitelja Kosova i Metohije spremna da ga napusti


Trace Badgers 2017 – MotoVesti\nTrace Badgers 2017\n27/09/2017 27/09/2017 Andrija Milenković\tpmk jazavci, raska, trace badgers\nRaška je proteklog vikenda disala u ritmu hard endura. Na prologu u Raški i kozjim stazama na Goliji uživali su i takmičari i publika, a nakon 2 dana teške vožnje na podijumu su se našli najbolji takmičari.\nNa prologu klase A najspretniji su bili: Damjan Damjanovic, Vladan Komaotovic i Nikola Petrović, dok su ispred klase B zavržili: Goran Djokovic, Viktor Gavrilovic i Nemanja Čurčić.\nNarednog dana Golija je pred takmičare postavila nove izazove a na podijumu klase A našli su se: Filip Lilić, Vladan Komatović i Damjan Damjanović, a na podijumu klase B: Željko Petrović, Goran Žoković i Veljko Češljarac.\nKompletne rezultate možete naći na sledećem linku.\nOragnizatorima želimo još bolju trku dogodine a takmičarima puno uspeha u međuvremenu.\n← Marquez do pete pobede u sezoni pred domaćom publikom\nAlma Mons Hunt 2017 →\nTrace Badgers 2017 čeka takmičare\n20/09/2017 Andrija Milenković\nSve je spremno za Trace Badgers\n30/09/2016 30/09/2016 Andrija Milenković\nTrace Badgers Raška – 1. i 2. oktobar 2016.\n16/09/2016 Andrija Milenković


Apsolutno najzvučniji četvrtfinalni par na muškom košarkaškom turniru u Tokiju je duel između Sjedinjenih Američkih Država i Španije.\nJayson Tatum 13.5 over (1.85)\nŽreb je ponovo spojio dve najveće košarkaške velesile u poslednje dve decenije. Nakon Pekinga i Londona, gde su se sastali u finalu, te Rija pre četiri godine i polufinala, Amerikanci i Španci će se na ovim Igrama sastati u prvoj eliminacionoj fazi.\nI jedni i drugi grupnu fazu takmičenja su završili kao drugoplasirani - SAD iza Francuske, a "Crvena furija" je morala da gleda u leđa Slovencima i Luki Dončiću, a oba tima poraženi su u direktnim duelima od pomenutih reprezentacija.\nAmerikanci su apsolutni favoriti i oko toga nema previše polemike, ali su Španci na pripremama pokazali da mogu da pariraju američkom timu sastavljenom od NBA superstarova. Na prijateljskom meču odigranom u Las Vegasu, uoči Olimpijskih igara, reprezentacija SAD je uz dosta muke savladala Španiju rezultatom 83:76.\nIgrač koji je našem analitičkom timu privukao posebnu pažnju uoči ovog meča jeste krilni košarkaš Jayson Tatum. Superstar Boston Celticsa je jedan od najbitnijih igrača kod selektora Gregga Popovicha, a podatak da je najbolji strelac nacionalnog tima dovoljno govori.\nOn je u prva tri meča u Tokiju prosečno ubacivao 16.7 poena, a složićete se da to u konkurenciji Duranta, Lillarda, Lavine i ostalih nije mala stvar, a igrač je i koji najviše šutira, 12 puta po meču. Osim što je najbolji poenter, Tatum je najbolji i u +/- koloni sa 19.3 poena, što znači da američki tim prosečno vodi 19 poena razlike kada je on na parketu.\nBudući da je reč o meču eliminacione faze očekujemo da Amerikanci maksimalno ozbiljno pristupe meču, što znači da će Popovich najviše minuta dati najboljim igračima. Amerikanci nose breme neuspeha sa Svetskog prvenstva pre dve godine, tako da je novi kiks nedopustiv, tako da nema mesta opuštanju.\nMi očekujemo novo poenterski nadahnuto izdanje Jaysona Tatuma, pa tip over na margini od 13.5 poena u Meridianu vidimo kao tip sa velikim valueom.


06.04.2020 u 16:25\nSlovenački epidemiološki stručnjaci smatraju da se država približava vrhuncu epidemije koronavirusa, kao i da je Slovenija „zamalo” izbegla italijanski scenario. Oni ocenjuju da se zemlja bliži ključnoj fazi epidemije i nadaju se jasnijoj slici o njenom razvoju i smirivanju broja novoobolelih krajem ovog meseca, rekao je na konferenciji za novinare potparol vlade zadužen za korona krizu Jelko Kacin. Epidemiolog iz Kopra i stručnjak iz nacionalnog Instituta za javno zdravlje Milan Krek upozorio je na važnost održavanja socijalne distance kao glavnog faktora smirivanja epidemije. „Virus nema noge ni krila, mogu ga širiti samo ljudi. Sve zavisi od nas i od odgovornog ponašanja svakoga”, rekao je Krek na konferenciji. Upozorio je da postoji proračun da bi u Sloveniji tokom tromesečnog trajanja\nOdgovarajući na pitanje da li smatra da je pristup u tretiranju zaraze u domovima sa starijom i najrizičnijom populacijom bio pogrešan, jer zaraženi nisu odmah odvojeni od zdravih osoba, ministar je odgovornost za skoro stotinu zaraženih u sedam domova pripisao prethodnoj vladi i njenim kasnim reakcijama na pandemiju kornavirusa. Izjavio je da su mere uvedene tek pošto se epidemija proširila, prenos slovenački mediji. „Sadašnje širenje epidemije u domovima posledica je nasleđenog stanja iz vremena dok još u domovima nije bila uvedena potpuna zabrana poseta”, rekao je Gantar, dodavši da se sada čini sve da se širenje zaraze uspori iako je verovatno da će među starijima u tim institucijama biti još obolelih. Treba uzeti u obzir da inkubacija virusa traje oko sedam dana, a još toliko\n26.03.2020 u 13:40\nSloveniji drastično ponestaje medicinska oprema\nOsim nekoliko vanrednih nabavki i više donacija iz inostranstva, Slovenija uz sadašnji tempo širenja zaraze koronavirusom, ima dovoljno zaštitne opreme i sredstava za osnovne javne službe samo za narednu sedmicu, objavili su predstavnici vlade i civilne zaštite ove države. Slovenački mediji upozoravaju da se na nedostatak zaštitnih sredstava žale u skoro svim zdravstvenim ustanovama, ali i u staračkim domovima koje je zahvatila epidemija. Stoga ocenjuju da bi što hitnije trebalo osigurati veće količine maski FFP2 i FFP3, a posebno veći broj respiratora i sistema za dovod kiseonika.\n24.03.2020 u 19:30\nU Sloveniji 480 zaraženih koronavirusom\nLjUBLjANA - Broj slučajeva korona virusa u Sloveniji povećao se za 38 i sada je 480 osoba zaraženo, saopštio je Nacionalni zavod za javno zdravlje. Većina zaraženih je starosti između 25 i 34 godine, a hospitalizovano je 65 osoba, od kojih je 10 na intenzivnoj nezi, prenosi agencija STA. U Sloveniji je danas zabeležen četvrti smrtni slučaj u vezi sa koronavirusom, pošto je umrla starija žena u staračkom domu, koja je imala više hroničnih oboljenja.\n24.03.2020 u 18:53\nLjUBLjANA - Slovenačka vlada saopštila je da je postigla sporazum sa Srbijom da organizuje transport oko 400 državljana Srbije koji su ostali u Sloveniji prilikom povratka iz drugih zemalja EU. Portparol vladinog kriznog štaba Jelko Kacin rekao je da se radi o državljanima Srbije koji se vraćaju iz skandinavskih zemalja, zemalja Beneluksa, Nemačke, Češke, Slovačke i Austrije, a koji nemaju boravišnu vizu u Sloveniji, prenosi STA. Kacin je rekao da su oni ostali „zarobljeni u Sloveniji” jer je Srbija zatvorila granice čak i za svoje državljane koji se vraćaju kući, a kako bi sprečila širenje novog koronavirusa. On je dodao i da su neki od njih zarobljeni u Sloveniji pet dana, kao i da će danas za Srbiju krenuti prvi konvoj, prenosi Tanjug. Državljani Srbije smešteni su u\n20.03.2020 u 21:43\nU Sloveniji pacijent u bolnici zaražen koronavirusom\nLjUBLjANA – Slovenački univerzitetski klinički centar (UKC) u Ljubljani objavio je danas da su infekciju koronavirusom potvrdili kod jednog svog bolesnika koji je već duže na lečenju u toj bolnici zbog drugih zdravstvenih problema. Kod spomenutog bolesnika za sada se ne može odbaciti mogućnost da je do infekcije koronavirusom došlo unutar bolnice, a sa svim zaposlenima koji su s obolelim bili u kontaktu sprovode se adekvatne mere, navela je u objavi na Tviteru vodeća slovenačka zdravstvena ustanova, preneo je Tanjug. Trenutno su u UKC u Ljubljani 23 pacijenta na lečenju kovida-19, bolesti čiji je uzročnik novi koronavirus, a od njih, šest je na intenzivnoj terapiji. Prvi slučaj zaraze koronavirusom u Sloveniji zabeležen je 3. marta. Prema podacima ministarstva zdravlja od petka,


Zvezda na Alipima, Vojvođani na Mediteranu - Vaterpolo vesti\nPočetna » Evrokupovi » Zvezda na Alipima, Vojvođani na Mediteranu\nZvezda na Alipima, Vojvođani na Mediteranu\nU 9. kolu Lige šampiona predstavnici Srbije Crvena zvezda i Vojvodina igraće u gostima dok će Partizan na Banjici dočekati Špandau. Beogradski crveno-beli otputovali su na sever Švajcarske gde će u sredu u okviru Grupe B igrati protiv domaćeg Krojclingena, jedine ekipe u takmičenju koja još uvek nije uspela da osvoji bodove. Zvezda je veliki favorit i samo je pitanje koliko će tim Dejana Savića postići golova protiv Švajcaraca i ubeležiti nova tri boda koja garantuju drugu poziciju na tabeli. Vojvodina će istog dana imati daleko teži posao pošto gostuje u Barseloni lideru Grupe B Barseloneti koja je u 2. kolu u Novom Sadu trijumfovala 9:4 i vodi na tabeli sa 15 bodova. Vaterpolisti Dejana Stanojevića moraće da pruže najbolju partiju sezone da bi mogli da isčupaju neki bod protiv ekipe koja je zantno pojačana ušla u novu sezonu. Glavni igrači Barselonete Mark Mingel i Felipe Perone stigli su letos u klub i od tada je njihova ekipa na svim frontovima doživela samo dva poraza, poslednji baš u Ligi šampiona u prošlom kolu na gostovanju Marselju.\nIpak ključni duel u Evropi Novosađane očekuje u poslednjem kolu 27. februara kada im gostuje Breša u direktnom duelu za mesto u osmini finala. Zvezda će istog dana biti u Dubrovniku gde će odmeriti snage sa odličnim Jugom u meču za prestiž i proveru mogućnosti Savićevih igrača koji su od početka godine u nezaustavljivom naletu. Interesantnoje da će Zvezda i Vojvodina posle evropskih utakmica u sredu, za vikend odmeriti snage u domaćem šampionatu.\nPoslednja dva kola doneće rasplet u Ligi šampiona i 16 ekipa obezbediće plasman u osminu finala. Jedini neporažen tim u dosadašnjim duelima je Jug koji dominira u Grupi B i obezbedio je prvo mesto na tabeli i laganog rivala za prolazak u najboljih osam. Najviše šansi da se pridruže Dubrovačanima kao pobednici grupa imaju Barseloneta, Vuljagmeni i Seged.\nU 9. kolu derbi meč igraće se u Egeru gde gostuje Spartak Volgograd u duelu za vrh tabele Grupe A. Zanimljivo bi trebalo da bude i u Italiji gde Breša dočekuje Marselj, a lideru italijanskog šampionata očajnički su potrebni bodovi. Olimpijakos će u Atini dočekati Monpelje i pokušati da nadigra šampione Francuske kako bi se domogao bar trećeg mesta u grupi i nešto lakšeg rivala u osmini finala.\nParovi 9. kola Lige šampiona:\nEger – Spartak Volgograd\nVuljagmeni – Vaspo Hanover\nLigamus Tbilisi – Šurman\nTabela: Vuljagmeni 21, Spartak Volgograd 21, Eger 18, Šurman 6, Vaspo Hanover 4, Ligamus Tbilisi 1.\nOlimpijakos – Monpelje\nKrojclingen – Crvena zvezda\nSlobodan je: Jug\nTabela: Jug 21, Crvena zvezda (-1) 12, Olimpijakos (-1) 9, Monpelje 6, Krojclingen (-1) 0.\nBreša – Marselj\nBarseloneta – Vojvodina\nSlobodan je : Sintez Kazanj\nTabela: Barseloneta (-1) 15, Sintez Kazanj 10, Marselj 9, Vojvodina (-1) 7, Breša (-1) 6.\nPartizan – Špandau\nSeged – Oradea\nSlobodan je : Galatasaraj\nTabela: Seged (-1) 15, Partizan (-1) 13, Galatasaraj 10, Oradea 6, Špandau (-1) 3.


Savez nezavisnih socijaldemokrata (SNSD) kako su saopštili izuzetno cijeni doprinos DNS-a u kreiranju i provođenju zajedničkih politika u Republici Srpskoj i Bosni i Hercegovini svih prethodnih godina i ne vidi nijedan razlog da se i ubuduće ne …\n… nastavi sa politikom okupljanja partija iz Republike Srpske oko vitalnih nacionalnih interesa.\n“SNSD cijeni da interes Republike Srpske, bilo da se brani u Narodnoj skupštini Republike Srpske ili u parlamentu BiH, ne nože biti talac pojedinačnih interesa ili interesa jedne grupe ljudi, ma koliko ona finansijski bila uticajna te stoga ostajemo privrženi dijalogu sa DNS”, saopšteno je iz ove partije.\nU saopštenju se podsjeća da je SNSD javno pozivao sve partije iz Republike Srpske na zajedničko djelovanje u parlamentu BiH i o toj temi veoma transparentno vodio dijalog sa svima.\n“Tajnih razgovora i dogovora nije bilo, niti SNSD ima šta da krije ni od svojih članova ni koalicionih partnera”, poručeno je iz ove partije.\nU Republici Srpskoj tokom vikenda mogu izlaziti samo članovi SNSD-a


Đentile se vratio u Milano, ali neće igrati za Armani - Sportskacentrala.com\nĐentile se vratio u Milano, ali neće igrati za Armani08.03.2017 12:25hAlesandro Đentile raskinuo je saradnju sa Panatinaikosom nakon samo tri meseca.\nReprezentativac Italije nastupao je za "zelene" iz Atine kao pozajmljeni igrač Emporio Armanija. Kako navodi "Gazzete dello Sport", Đentile se vratio u Milano i neće igrati ni za jednu ekipu do kraja sezone. Prema prema propozicijama Evrolige i italijanske Serije A, on više nema pravo nastupa u tim takmičenjima.\nIako je imao ponude iz Nemačke, Izraela i Serije B, 23-godišnji košarkaš je odlučio da se posveti individualnim treninzima, kako bi što spremniji dočekao Evrobasket 2017. Đentile je pod ugovorom sa Armanijem do kraja sezone 2017/2018.


Čak i nakon smrti jednog supružnika, veza među njima opstaje - Penzin\nKako bračni par provodi dane i dane zajedno, počne da doživljava nivo međusobne zavisnosti u kojoj je kvalitet života jednog supružnika tesno povezan sa kvalitetom života drugog. Ova međusobna zavisnost opstaje čak i nakon smrti jednog od supružnika, zaključak je istraživanja naučnika sa Univerziteta u Arizoni.\nKvalitet života neke osobe u vreme njene smrti nastavlja da utiče na kvalitet života njenog supružnika čak i godinama nakon njene smrti, navodi se u naučnom radu koji je objavljen u časopisu Psychological Science. Štaviše, povezanost između preminulog i živog supružnika podjednako je snažna kao i povezanost između partnera koji su oboje živi, utvrdili su naučnici.\n„Ako je vaš partner imao veći kvalitet života pre nego što je preminuo, verovatnije je da ćete i vi imati veći kvalitet života i nakon njegove smrti“, kaže Kajl Burasa, doktorant psihologije i glavni autor rada. „Ako su on ili ona imali niži kvalitet života pre nego što su umrli, onda postoji veća verovatnoća da ćete i vi imati niži kvalitet života.“\nU prethodnom naučnom radu (v. Stariji bračni parovi su povezani u bolesti), Burasa i njegove kolege su pronašli dokaze da kognitivno funkcionisanje i zdravlje osobe utiču ne samo na njenu sopstvenu dobrobit, već i na dobrobit njenog partnera. Zapitali su se da li ova međusobna zavisnost nastavlja da postoji i nakon što jedan od supružnika premine.\nDa bi to saznali, okrenuli su se podacima velike, multinacionalne, reprezentativne studije zdravlja, starenja i penzionisanja u Evropi (Study of Health, Aging and Retirement in Europe – SHARE), istraživačkom projektu u toku koji ispituje više od 80.000 starijih učesnika iz 18 evropskih zemalja i Izraela.\nBurasa i njegove kolege su izdvojili podatke 546 parova kod kojih je jedan od supružnika preminuo tokom trajanja studije i podatke 2.566 parova kod kojih su oba supružnika još uvek živa.\nNaučnici su bili iznenađeni otkrićem da ne postoji uočljiva razlika kad je u pitanju snaga međuzavisnosti u kvalitetu života parova kada se uporede oni koji su ostali bez svog para i oni koji su još uvek oboje živi.\nOni su replicirali ove nalaze u dva nezavisna uzorka iz SHARE studije, istovremeno kontrolišući druge faktore koje bi mogli da imaju uticaja, kao što su zdravlje i godine učesnika i godine braka.\n„Iako se vaš brak završava u bukvalnom smislu kada supružnik premine, uticaj toga šta je ta osoba bila izgleda da je važan čak i nakon njene smrti“, kaže Burasa. „Mislim da to zaista govori u prilog tome koliko su značajne ove veze.“\nIako nije sasvim jasno zašto ova međusobna zavisnost opstaje, postoji verovatnoća da misli i osećanja koje osoba doživljava dok evocira uspomene na pokojnog supružnika mogu da doprinesu nastavku veze, smatraju naučnici.\n„Veze su nešto što mi razvijamo tokom vremena i one se zadržavaju u našem umu i pamćenju i našem poimanju sveta, a to se nastavlja i nakon fizičkog odvajanja“, objašnjava Meri-Frensis O’Konor, docent psihologije i koautor rada.\nBurasa kaže da bi ovi rezultati mogli imati uticaja na negu pacijenata na kraju života, kao i na pružanje pomoći onima koji su izgubili bračnog druga. „Ako možete da povećate nečiji kvalitet života pre nego što premine, to bi onda moglo da utiče ne samo na njihov život, već i na kvalitet života njihovog supružnika i porodice.“\nTags:brakistraživanjekvalitet životaljubavpalijativno zbrinjavanjeporodicapsihologija odnosasmrtsmrt supružnikasuprugsupruga


27 Mart 2017 / Izvor: Skijališta Srbije\nSkijaška sezona na Torniku na Zlatiboru je završena, nakon 96 dana rada. Skijaši su ovogodišnju skijašku sezonu otvorili 19. decembra, što je najranije od kako postoji Skijališta Srbije. Za to vreme ski centar je radio bez prekida u radu, a najviše skijaša zabeleženo je 15. februara, kada je na stazama skijalo više od 1500 skijaša.\nZa više od 3 meseca rada prodato je preko 46 hiljada ski karata, što je 2,5 puta više nego predhodne sezone. Najveća količina snega ove sezone zabeležena je 21. januara, kada je visina snežnog pokrivača iznosila 60 centimetara. Odlični vremenski uslovi, neprekidan rad sistema za veštačko osnežavanje i stručna tehnička priprema doprinela je da ova sezona na Torniku bude najuspešnija.\nSport & rekreacija Obaveštenja Opština Čajetina, Zlatibor


"Strange Fruit" je i posle 80 godina najšokantnija pesma svih vremena\n„Strange Fruit“ je i posle 80 godina najšokantnija pesma svih vremena\nPESMA O RASNOM NASILJU\nDžez umetnica Bili Holidej snimila je pesmu „Strange Fruit“ 20. aprila 1939. godine, a britanski BBC objašnjava zašto se ta numera i 80 godina kasnije može smatrati najšokantnijom svih vremena.\nBili Holidej je 20. aprila ušla u studio sa osmočlanim orkestrom kako bi snimila svoju verziju pesme „Strange Fruit“. Ova stravična pesma o užasima linčovanja na američkom jugu, ne samo da je bila najveći hit Bili Holidej, već je postala jedna od najuticajnijih pesama 20. veka, koja nam i danas govori o rasnom nasilju.\nNumera koju je Tajm magazin 1999. godine proglasio pesmom veka, prvobitno se zvala „Bitter Fruit“ i napisao ju je učitelj Ejbel Miropol, užasnut fotografijama linčovanja na američkom jugu.\n„Napisao sam ‘Strange Fruit’ zato što mrzim linčovanje, mrzim nepravdu, i mrzim ljude koji ga održavaju“, objasnio je Miropol u jednom intervjuu 1971. godine.\nPesma je 1938. godine ponuđena Bili Holidej koja je zajedno sa svojim pratiocem na klaviru Sonijem Vajtom i aranžerom Denijem Mendelsonom radila tri nedelje na njoj, pre premijernog izvođenja u njujorškom kafeu Society.\n„Prvi put kad sam je otpevala mislila sam da je to bila greška… nije bilo čak ni blagog aplauza kad sam završila. Onda je jedna osoba počela nervozno da tapše, i odjednom su svi tapšali“, napisala je Holidej u svojoj autobiografiji.\nKako je pesma postala deo njenog nastupa, Holidej se suočavala sa različitim reakcijama, od suza, do napuštanja koncerta i rasističkih provokacija. Radio stanice, kako u Americi tako i u drugim zemljama sveta, odbijale su da emituju „Strange Fruit“, a njena izdavačka kuća Kolumbija rekords nije htela da je snimi.\nPesma je, međutim, odmah po objavljivanju ostavila dubok trag u američkom društvu. Iako nije bila prva popularna pesma koja se bavila rasnim pitanjima, „Strange Fruit“ se izdvajala po svom eksplicitnom sadržaju i istovremenom komercijalnom uspehu.\nAktivisti su pesmu poslali američkim kongresmenima kako bih podstakli na usvajanje zakona kojim bi se zabranilo linčovanje, a s vremenom je postala antirasistička himna.\n„Linčovanje je postalo neka vrsta metafore i u tom smislu je pesma u narednim decenijama postala više metaforička nego bukvalna“, objasnio je za BBC pisac Dejvid Margolik, autor knjige o pesmi „Strange Fruit“.\nMnogi muzičari su je obradili, ali se izdvaja verzija Nine Simon iz 1965. čije je delove Kanje Vest koristio u svojoj pesmi „Blood on the leaves“ iz 2013. godine.\n„Strage Fruit“ je 2002. godine uvrštena u Nacionalni registar značajnih izdanja Kongresne biblioteke SAD. Njena sposobnost da šokira nikada nije izbledela, i već decenijama inspiriše muzičare da pevaju o nepravdi sa iskrenošću i svešću da pesma može biti vanvremenski podsticaj za društvene promene.\nFarel Vilijams se posle 6 godina pokajao zbog pesme "Blurred…\n2019-04-28T15:45:36+02:0028 априла, 2019|Muzika|


Apelacioni sud potvrdio optužnicu protiv Olivera Dulića - Sputnjik Srbija\nApelacioni sud potvrdio optužnicu protiv Olivera Dulića\n17:23 08.04.2015 (osveženo 16:19 05.10.2015) Preuzmite kraći link\nPosebno odeljenje za organizovani kriminal Apelacionog suda u Beogradu potvrdilo je danas optužnicu, koju je Tužilaštvo za organizovani kriminal podnelo protiv Olivera Dulića, optuženog za izvršenje krivičnog dela zloupotreba službenog položaja u saizvršilaštvu.\nKako je saopšteno, Apelacioni sud je, postupajući po uloženim žalbama, potvrdio prvostepeno rešenje Posebnog odeljenja Višeg suda u Beogradu, od 19. novembra 2014. godine, kojim je potvrđena optužnica protiv Dulića, Nebojše Janjića i Zorana Drobnjaka.\n„Po nalaženju Apelacionog suda, Prvostepeni sud je pravilno zaključio da dokazi prikupljeni tokom predistražnog i istražnog postupka daju dovoljno osnova za zaključak da postoji opravdana sumnja da su okrivljeni izvršili krivično delo koje im je stavljeno na teret optužnicom“, piše u saopštenju Suda.\nDodaje se da „nema potrebe za boljim razjašnjenjem stvari u ovoj fazi postupka u cilju ispitivanja osnovanosti optužbe, a da ne postoje razlozi za obustavu krivičnog postupka, odnosno odbijanje optužbe“.\nTužilaštvo za organizovani kriminal podiglo je 10. aprila 2013. godine optužnicu protiv bivšeg ministra Olivera Dulića, njegovog saradnika Nebojše Janjića i direktora „Puteva Srbije“ Zorana Drobnjaka, prema kojoj su oni počinili krivično delo u vezi sa favorizovanjem slovenačke kompanije „Nuba Invest“ prilikom izdavanja dozvola za postavljanje optičkih kablova.\noptužnica, Nuba invest, Apelacioni sud, Oliver Dulić, Srbija


eKapija | Niš dobija šoping centar jedinstven u regionu - Američki "Clean Earth Capital" na proleće 2014. počinje izgradnju poslovno-stambenog kompleksa vrednog 170 mil EUR\nIzvor: eKapija | Četvrtak, 07.11.2013.| 16:28\nNiš dobija šoping centar jedinstven u regionu - Američki "Clean Earth Capital" na proleće 2014. počinje izgradnju poslovno-stambenog kompleksa vrednog 170 mil EUR\nAmerički "Clean Earth Capital", koji je najavio izgradnju multifunkcionalnog kompleksa u Nišu u 2013. godini, nije odustao od tog velelepnog zdanja vrednog 170 mil EUR. Kako "eKapija" saznaje u toj kompaniji, na proleće 2014. bi trebalo da počnu radovi na lokaciji Bubanjski heroji, koju je "Clean Earth Capital" kupio početkom prošle godine za 1,5 mil EUR.\nPhilip Bay, direktor i suvlasnik "Clean Earth Capital" u intervjuu za "eKapiju", kaže da očekuje da izgradnja počne nakon završetka svih radova na rušenju nekadašnje kasarne na toj parceli i izrade infrastrukturnih planova.\nRealizacija stambeno-poslovnog kompleksa, poznatog pod nazivom "Novi Niš", trajaće od 8 do 10 godina.\n- Projekat će rasti sa razvojem samog grada. Jezgro našeg kompleksa će biti maloprodajni objekat, koji će biti dosta različit od svih ostalih šoping centara u Jugoistočnoj Evropi. To trgovačko jezgro biće okruženo pristupačnim stambenim jedinicama koje će kompletirati maloprodajnu zonu kao integrisanu oblast stanovanja, trgovine, slobodnih aktivnosti i društvene interakcije. Takođe, u okviru kompleksa, biće otvoren hotel srednje klase, čijeg operatera smo već odabrali, kao i poslovni prostor i sportski objekti – navodi Bay.\nPredviđena je i izgradnja tehničkog fakulteta, koji će biti direktno povezan sa jednom američkom obrazovnom ustanovom.\n- Poslednje u našem planu, ali ne i najmanje bitno, je izgradnja regionalnog medicinskog objekta sa specifičnim fokusom, o čemu ćemo više pričati u bliskoj budućnosti. Sve ove komponente su već potvrđene našim Master planom - napominje Bay.\nPrva faza će uključiti izgradnju stanova, a kako naglašava naš sagovornik, cene će biti prihvatljive za stanovnike lokalne zajednice.\n- Ponudićemo tržištu više od 35.000 kvadratnih metara stambenog prostora po veoma konkurentnim cenama, dok će njihova površina biti takva da će prosečni ljudi u Nišu moći da ih priušte.\nObjekti će biti eneregtski efikasni, a posebna pažnja će biti posvećena izolaciji kako bi stanari trošili manje energije.\n- Takođe, nećemo koristiti postojeće centralizovane toplifikacione sisteme za stanove. Umesto toga, svaka zgrada će imati svoj sopstveni grejni sistem, koji će trošiti različita goriva, a stanari će biti u mogućnosti da kontrolišu svoje troškove na način na koji se to radi u kondominijumima. Tu su i neke druge karakteristike, ali je još rano da govorimo o njima.\nSagovornik "eKapije" ističe da je kompleks potpuno jedinstven za naš region jer su u okviru njega kombinacija raznolikih sadržaja maloprodajni objekti, stambene zgrade, poslovni deo, zabavni deo, hotel, obrazovni segment i medicinski objekat.\n- Nismo imali konkretan uzor za ovaj projekat, ali slični kompleksi postoje u Evropi, Aziji i Americi. U Turskoj smo čak našli sličan projekat koji je zaista impresivan, iako nije lociran u samom centru grada, a zasnovan je na korišćenju biotehnologije.\nU "Clean Earth Capital" razmišljaju o upotrebi montažnih elemenata u izgradnji stambenog dela kompleksa u skladu sa tehnikama koje se koriste u Americi.\n- Ovo će biti pomalo revolucionarno za Srbiju. Pregovaramo sa nekim firmama u Americi i na Bliskom istoku, koje su voljne da dođu u Niš i počnu saradnju sa lokalnim partnerima. Ta metodologija će nam omogućiti da gradimo brzo i efikasno i, što je najvažnije, naša radna lokacija će biti najčistija i najsigurnija u Srbiji.\nBay je precizirao da te kompanije neće raditi samo na ovom projektu već žele da dugoročno posluju u Srbiji.\n- One žele da rade sa drugim preduzimačima i građevinskim kompanijama u Srbiji da bi podržali lokalno tržište i, što je možda i važnije za njih, oni vide Srbiju kao interesantnu izvoznu platformu za klijente na Bliskom istoku i Severnoj Africi, kao i u podsaharskoj Africi gde već imaju klijente za takve proizvode.\nZa izgradnju kompleksa biće angažovane lokalne kompanije, dok je za LEED sertifikaciju potpisan ugovor sa AECOM iz Vašingtona.\nU "Clean Earth Capital" napominju da neće upravljati kompleksom, već će to prepustiti stranim i domaćim kompanijama.\n- Lokalne kompanije će uvek biti naš prvi prioritet jer novac koji ostaje u lokalu je novac potrošen na lokalnom nivou. Uradićemo sve što je u našoj moći da obrazujemo, strateški se povežemo i obučavamo lokalne kompanije u južnoj Srbiji da bi minimizovali "efekat Beograda". Bez uvrede Beogradu, ali svi putevi vode u Niš. Rimljani su ovo znali pre mnogo godina - zaključuje Bay.\ntržni centar Niš\nstambeno poslovni kompleks Niš\nmultifunkcionalni kompleks Niš


Vreme je za novu medalju: Ko predstavlja Srbiju na SP? - Basket 3x3 Srbija\nPočetna Vesti Najave Vreme je za novu medalju: Ko predstavlja Srbiju na SP?\nVreme je za novu medalju: Ko predstavlja Srbiju na SP?\nMuška seniorska 3×3 reprezentacija Srbije otputovala je u belgijski Antverpen gde će od 21. do 26. juna pokušati da potvrdi da se kod nas igra najbolji 3×3 na svetu.\nBasketaši Srbije će prvo leteti iz Beograda za Minhen, a potom iz Minhena za Brisel, gde će ih čekati domaćini prvenstva i transportovati za Antverpen.\nPodsećamo da je reprezentacija Srbije do sada osvojila četiri zlatne medalje na Svetskim prvenstvima (uz jedno srebro), ali poslednja medalja sa ovog prvenstva je stigla u vitrine KSS još 2018. godine (Manila, Filipini).\nReprezentacija Srbije je prošlogodišnji osvajač zlatne medalje na FIBA 3h3 Evropskom prvenstvu (Pariz), ali i osvajač bronzane medalje na Olimpijskim igrama u Tokiju.\nPut Antverpena krenula je ekipa u sastavu: Dejan Majstorović, Marko Branković, Strahinja Stojačić i Mihailo Vasić, dok ih prati stručni štab u sastavu: Marko Ždero – selektor, Danilo Lukić – trener, Stojan Subašić – fizioterapeut, uz tim menadžera reprezentacije Gorana Vojkića.\nReprezentacija Srbije će svoje prve mečeve u okviru grupe A igrati u utorak, 21. juna, prvo protiv reprezentacije Novog Zelanda (od 11.55 sati), a potom i protiv Portorika (od 14.55 časova). Poslednja dva meča u grupi Srbija će igrati u četvrtak (23. juna) i to prvo protiv Brazila (od 12.20 časova), a potom od 14.00 sati protiv Francuske. Neophodno je zauzeti jedno od prva dva mesta u grupi kako bi se reprezentacija Srbije plasirala u četvrtfinale prvenstva.\nČetvrtfinalni mečevi zakazani su za subotu (25. jun) od 16.35 sati, da bi u slučaju plasmana u polufinale (i borbu za medalje) naša reprezentacija nastupala i poslednjeg dana takmičenja – u nedelju 26. juna od 18.10 sati.\nBeograd domaćin evropskih reprezentacija\nVRHUNSKI BASKET PONOVO U SRBIJI: Novi Sad domaćin 3×3 FIBA challenger-a, našu zemlju predstavljaju tri tima!\nRODA karavan ovog vikenda u Pazovi i Kosovskoj Mitrovici: Čeka nas sjajan basket


Moskva: Odnosi sa Amerikom će se normalizovati kada shvate da Rusija neće biti ničiji vazal - 16.06.2022, Sputnik Srbija\nMoskva: Odnosi sa Amerikom će se normalizovati kada shvate da Rusija neće biti ničiji vazal\nJedini način za normalizaciju odnosa Rusije i Amerike može biti to da se Vašington odrekne hegemonizma i da shvati da Rusija neće biti ničiji vazal, izjavio je... 16.06.2022, Sputnik Srbija\nPolitički i ekonomski rat sa Rusijom nema budućnostPortparol Kremlja je naveo da ratovanje sa Rusijom i u političkom i ekonomskom smislu nema budućnost, a pokušaji da se Rusija uguši sankcijama su osuđeni na propast. On je naglasio da sankcije stvaraju probleme i Rusiji i onima koji ih uvode i da SAD nisu uvodile tako oštre sankcije još od perioda Hladnog rata.Dodao je da se Rusija susrela sa neviđenim ekonomskim ratom i nezapamćenim pokušajima da se izoluje i naglasio da razgovori Rusije i SAD neće biti isti, kao i da će sada Moskva sa Vašingtonom voditi oštriji dijalog.Podsetimo, u Ženevi je pre godinu dana održan samit predsednika Rusije Vladimira Putina i predsednika SAD Džozefa Bajden. Kako je ranije izjavio portparol Kremlja, trenutno dijalog ne postoji, a SAD su protiv Rusije uvele šest paketa sankcija. Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.Kao odgovor na rusku specijalnu vojnu operaciju u Ukrajini, zapadne zemlje počele su da uvode nove antiruske sankcije.Evropska unija uvela je krajem maja i šesti paket sankcija protiv Rusije koji predviđa postepeno uvođenje embarga na uvoz „crnog zlata“ iz Rusije. Zabrana će se odnositi samo na isporuke morem, a nafta koja se isporučuje naftovodom „Družba“ ne podleže ograničenjima. Šesti paket evropskih sankcija takođe predviđa isključenje „Zberbanke“, „Rosseljhozbanke“ i „Moskovske kreditne banke“ iz SVIFT-a.\nrusija, rusija – politika, sankcije rusiji, američke sankcije, kriza u ukrajini, ukrajina, sad, dmitrij peskov\n10:32 16.06.2022 (Osveženo: 10:34 16.06.2022)\nJedini način za normalizaciju odnosa Rusije i Amerike može biti to da se Vašington odrekne hegemonizma i da shvati da Rusija neće biti ničiji vazal, izjavio je za Sputnjik portparol Kremlja Dmitrij Peskov.\n„Jedini način je da se odustane od politike hegemonizma u svetskim poslovima i da se shvati da Rusija ne želi, ne može i neće biti ničiji vazal - u bilo kom smislu te reči. I tada će sazreti ideja da se sa Rusijom može razgovarati samo na osnovu uzajamne koristi, uzajamnog poštovanja i onda će doći vreme za planiranje sledećih kontakata“, rekao je on.\nPolitički i ekonomski rat sa Rusijom nema budućnost\nPortparol Kremlja je naveo da ratovanje sa Rusijom i u političkom i ekonomskom smislu nema budućnost, a pokušaji da se Rusija uguši sankcijama su osuđeni na propast. On je naglasio da sankcije stvaraju probleme i Rusiji i onima koji ih uvode i da SAD nisu uvodile tako oštre sankcije još od perioda Hladnog rata.\n„To je zaista tako. Prvo, takve sankcije se nisu primenjivale još od perioda Hladnog rata, a drugo, nisu se uvodile ni jednoj zemlji na svetu“, rekao je Peskov.\nDodao je da se Rusija susrela sa neviđenim ekonomskim ratom i nezapamćenim pokušajima da se izoluje i naglasio da razgovori Rusije i SAD neće biti isti, kao i da će sada Moskva sa Vašingtonom voditi oštriji dijalog.\nPodsetimo, u Ženevi je pre godinu dana održan samit predsednika Rusije Vladimira Putina i predsednika SAD Džozefa Bajden. Kako je ranije izjavio portparol Kremlja, trenutno dijalog ne postoji, a SAD su protiv Rusije uvele šest paketa sankcija.\nKina: Sankcije ne mogu da reše ukrajinsku krizu


Premijer Liga (Rusija): Najava utakmica 20. kola i predlozi za klađenje (subota) - Sportske novosti\nNaslovna Fudbal Najave i prognoze Fudbal Premijer Liga (Rusija): Najava utakmica 20. kola i predlozi za klađenje (subota)\nPremijer Liga (Rusija): Najava utakmica 20. kola i predlozi za klađenje (subota)\nNakon jučerašnjeg susreta između Anžija i Krila Sovjetova, danas su na programu još 4 utakmice u okviru 20. kola ruske Premijer Lige. Susret između Orenburga i moskovskog Dinama je već u toku, a uskoro nam sledi i duel Urala i CSKA.\nU ovoj najavi obuhvatićemo samo poslednje dve utakmice, koje će biti odigrane između Rubina i Rostova, odnosno između Arsenala i Jeniseja.\nEkipe Rubina i Rostova sastaće se od 14 sati i 30 minuta po našem vremenu, a taj meč biće odigran na “Kazanj Areni“ u istoimenom gradu.\nRubin je u prošlom kolu savladan na gostovanju ekipi CSKA, rezultatom 3:0, a upravo taj meč bio je prvi od početka sezone na kojem je tim iz Kazanja primio više od 2 pogotka. Ipak, i pored činjenice da su primili 3 gola ne umanjuje se kvalitet njihove defanzivne linije koja je svakako jedna od najboljih u ligi. Do sada su primili samo 17 golova na 19 utakmica, zbog čega drže četvrto mesto. Izabranici Kurbana Berdijevog se pred današnji meč nalaze na 6. poziciji, samo jedno mesto ispod crte, a u odnosu na petoplasiranu Lokomotivu zaostaju samo 4 boda. Danas će imati priliku da smanje tu razliku, a mečevi koji će se odigrati sutra (Lokomotiva – Krasnodar i Spartak – Zenit) daju im veliku priliku da umanje zaostatak i za samim vrhom tabele.\nRostov zauzima 7. mesto na tabeli, a na svom kontu imaju 2 boda manje od današnjeg rivala, kao i 6 bodova manje u odnosu na poslednju ekipu iz zone koja vodi u evropska takmičenja. I ova ekipa takođe može da se pohvali kvalitetnom defanzivnom linijom s’ obzirom da su golmani “plavo-žutih“ na 19 odigranih mečeva savladani samo 12 puta (druga najbolja odbrana u ligi). Ekipa Rostova je od početka prolećnog dela sezone odigrala dve utakmice gde su upisali isto toliko remija, na gostovanju ekipi Jeniseja (1:1) što je svakako veliki kiks, kao i u gostima protiv Arsenala iz Tule (0:0). Iako su i na drugom meču odigrali nerešeno taj rezultat ne sme da im se uzima za zlo s’ obzirom da je Arsenal jedan od najboljih domaćina u ligi. Ipak, Rostov sada mora da dođe do 3 boda ukoliko želi borbu za Evropu, a poljuljani Rubin je zaista dobra prilika za to.\nKao što smo već i rekli, Rubin je poljuljan nakon utakmice sa ekipom CSKA, po prvi put u sezoni su primili više od 2 gola, a razlika u odnosu na Lokomotivu povećala se sa 1 na 4 boda. S’ obzirom da Moskovljane očekuje težak raspored imaju pravu priliku da se ponovo približe najboljim ekipama Rusije, dok sa druge strane na 3 boda mora da cilja i ekipa Rostova. Očekujemo meč sa malim brojem golova, gde će i jedna i druga ekipa igrati defanzivno, a zatim svoje prilike tražiti nakon grešaka protivnika, što ih je praktično obeležilo u dosadašnjem toku sezone.\nKraj – 0:2 (0:0)\n1P0-1&2P0-1 @1,60 (od 0 do 1 gola i u prvom i u drugom poluvremenu)\nArsenal Tula – Jenisej\nPoslednji današnji meč na programu je od 17 sati po našem vremenu kada će tulski Arsenal na svom terenu dočekati Jenisej iz Krasnojarska.\nArsenal na ovu utakmicu stiže u dosta dobrom raspoloženju pošto su nakon početka prolećnog dela sezone uspeli da zabeleže pobedu nad moskovskim CSKA (2:0), a nakon toga i da dođu do boda protiv Rostova (0:0). Ekipa iz Tule sada se nalazi na 8. poziciji sa ukupno 24 osvojena boda što je u odnosu na Orenburg, koji je na vrhu zone za ispadanje, samo 1 bod više. Ipak, Arsenal u poslednje vreme igra dosta dobro, te samim tim imaju tendencije da osiguraju opstanak u ligi. Uspevaju da naprave problem i jačim ekipama od sebe što su posebno pokazali u poslednja dva kola, a prednost im bez ikakve sumnje predstavlja domaći teren gde su ove sezone upisali 5 pobeda, 4 remija i 1 poraz, te pored Zenita važe za najboljeg domaćina u ligi. Danas će imati priliku da svoj put ka vrhu tabele i naravno opstanku u eliti još više osiguraju s’ obzirom da im u goste stiže katastrofalni Jenisej.\nJenisej i dalje tavori na poslednjoj, 16. poziciji sa 11 bodova i praktično bez ikakvih šansi da se dočepaju bar pozicije koja bi ih odvela u baraž. Igra popularnih “Lavova“ je najblaže rečeno katastrofalna, a situacija unutar kluba se samo pogoršava. Poslednji u nizu događaja koji su se dogodili jeste sukob glavnog trenera Dmitrija Aleničevog i samog vrha kluba, nakon što je nekadašnji trener Spartaka iz Moskve za pojedine ruske medije izjavio da mu rukovodstvo radi iza leđa. Određene grupe navijača su pred gubernatora Krasnojarske oblasti izašle sa zahtevom da se Aleničevu uruči otkaz, ali obeštećenje koje bi u tom slučaju moralo da pripadne treneru predstavljalo bi ogroman udarac po i onako loše finansije kluba. Samim tim atmosfera nije na zavidnom nivou, klub je u još većem rasulu nego što je bio tokom jesenjeg dela sezone i pitanje je kada će se celokupna situacija promeniti.\nEkipa Arsenala je veliki favorit na današnjoj utakmici, naravno sa dobrim razlogom. Generalno gledano igraju odlično u poslednje vreme, domaći teren im svakako daje još veću prednost, dok sa druge strane Jenisej nije ekipa koja posebno u gostima može da napravi problem. Očekujemo da ekipa iz Tule rutinski dođe do pobede i time se još više približi vrhu tabele.\n1 @1,85 (pobeda domaće ekipe)\nPrethodni tekst[PREMIUM] Stabilni gost sastaće se sa domaćinom koji će biti bez sedmorice fudbalera!\nSledeći tekstSkok u ceni reprezentativca Srbije!


Dom kulture u Gakovu spreman za rad\nDruga faza rekonstrukcije Doma kulture u Gakovu je završena, što je omogućilo da ova zgrada otvori svoja vrata za kulturno-umetničke i razne druge sadržaje. Na inicijativu građana i Mesne zajednice, stara seoska škola dobila je novu namenu i postala centar kulture u selu. Završena je kompletna rekonstrukcija unutrašnjosti zgrade koja je obuhvatila stolarske, zidarske, armiračke, limarske, keramičarske, molerske, gipsarske, elektro radove, kao i postavljanje vodovoda i kanalizacije. Dom kulture sada ima veliku salu sa binom za manifestacije, kancelarije, toalete i salu za sastanke.\nDom kulture u Gakovu svečano su otvorili gradonačelnica Sombora Dušanka Golubović i predsednik Saveta mesne zajednice „Gakovo“ Simo Marković.\nGradonačelnica je ovim povodom istakla da se nada da će udruženja građana ovde naći svoje mesto i pozvala sve stanovnike Gakova koji su zainteresovani za društveni rad, da u Domu kulture organizuju svoje aktivnosti.


Ambasador Irana posetio Novi Pazar: „Saradnja u različitim oblastima“ - IndeksOnline.rs\nNaslovna Društvo Ambasador Irana posetio Novi Pazar: „Saradnja u različitim oblastima“\nAmbasador Irana posetio Novi Pazar: „Saradnja u različitim oblastima“\nNOVI PAZAR – Ambasador Islamske Republike Iran u Beogradu, Rašid Hasan Pur Baei, posetio je Novi Pazar. Prvi put od stupanja na diplomatsku dužnost iranski ambasador se sastao se sa gradonačelnikom Novog Pazara Nihatom Biševcem, zamenikom gradonačelnika Igorom Novovićem i predsednicom lokalnog parlamenta Anelom Halilović Šemsović.\n„Razgovarali smo o realnim potencijalima da realizujemo partnerstvo na različitim projektima. Ambasador je izrazio izuzetnu zainteresovanost da se saradnja u brojnim sferama što pre dogodi. Oblasti su različite, ali je prostora najviše na polju ekonomskih i kulturnih veza“. Zahvaljujem ambasadoru na poseti, očekuju nas novi susreti i realizacija konkretnih projekata za dobrobit građana Novog Pazara, na obostrano zadovoljstvo“, kazao je pred novinarima gradonačelnik Nihat Biševac.\nGradonačelnik Biševac je istakao da je protokolom posete ambasadora Novom Pazar predviđen i sastanak njegove ekselencije sa privrednicima, predstavnicima Regionalne razvojne agencije Sandžaka „SEDA“, predstavnicima Privredne komore, lokalnog Odeljenja za privredu GU i predstavnicima Inovacionog start – up centra. Sastanak je i prema rečima ambasadora Irana, jedan od pokazatelja da sledi implenentacija zajedničkih projekata.\n„Saradnja zemlje iz koje dolazim sa vašim, novopazaskim krajem ima kulturološko utemeljenje ali počiva i na privrednim i drugim potencijalima ovih prostora. Naše partnerstvo sa Srbijom sa nacionalnog nivoa želimo da prenesemo i na lokalni nivo i Novi Pazar smo prepoznali kao područje sa potencijalima. Ima prostora za ozbiljnu saradnju ne samo u oblasti kuture već i na polju ekonomije. Upravo je cilj posete da se na terenu, realno, upoznamo sa ovdašnjim prilikama, sa specifičnostima Novog Pazara kao regionalnog centra u ovom delu Srbije. Uveren sam da je saradnja u različitim oblastima nešto što će uslediti na obostrano zadovoljstvo“, poručio je ambasador IR Iran u Beogradu, Rašid Hasan Pur Baei.\nAmbasador je u okviru posete Novom Pazaru obišao i kulturno – istorijske spomenike u centru grada.\nPrethodni tekstVučić: Znam da ne može da se živi sa 300 evra, ali može bolje nego sa 159 pre devet godina\nSledeći tekstLjajić sa vlasnikom kompanije Tašjapi obišao radove na izgradnji puta Novi Pazar-Tutin


Volonterske akcije: Čišćenje centra Radalja – Mali Zvornik Info\nMeštani seoskog naselja Radalj, kako se navodi u grupi na Fejsbuku koja okuplja sve Radaljce, u nedelju, 7. marta, organizuju akciju velikog čišćenja centra sela, od igrališta FK „Granit” do ambulante, uključujući i školska igrališta.\n„Svi ljudi dobre volje mogu nam se pridružiti, a poželjno bi bilo da svako od kuće ponese bar jedan prazan džak ili neko sredstvo koje može biti od pomoći. U slučaju većeg odziva proširićemo teritoriju delovanja i rasporediti se u manje grupe. Akciju sprovodimo uz poštovanje svih epidemioloških mera, u cilju prevencije i kontrole infekcije virusom Kovid 19, da ne bismo nekome dali prostora da zloupotrebi „okupljanje”. Onima koji su sprečeni ili jednostavno ne žele da učestvuju u akciji, bićemo zahvalni da nas podrže bacanjem smeća u kantu i kontejnere, a ne van njih”, istakao je jedan od organizatora Aleksandar Kojić.\nOva volonterska aktivnost okuplja stanovnike Radalja periodično i značajna je kao podsticaj da, svojim primerom i odnosom prema prirodi, utičemo pozitivno na naslednike, učenike i životno okruženje.\nPadavine ili eventualne vremenske neprilike mogu odložiti akciju za neki drugi datum.\n← Investiciono održavanje: Tri zgrade u centru Malog Zvornika u novom ruhu\nAktivnosti udruženja žena Malog Zvornika →\nDelegacija opštine Mali Zvornik u poseti grčkim gradovima Solun, Kavala i Tasos\n25. maja 2022. Dalibor Krstić Komentari su isključeni na Delegacija opštine Mali Zvornik u poseti grčkim gradovima Solun, Kavala i Tasos


Školski objekat u Česmi star je decenijama i u lošem je stanju, a osim toga je i tesan za 112 učenika koji tu pohađaju nastavu od prvog do petog razreda. Najveći problem su prozori, kroz koje zimi duva vetar, pa učionice zagrejavane pećima na drva, ne mogu da ostanu tople.\nKao da škola nije dovoljno trošna, vandali su letos polupali prozore i crep na dvorišnom objektu u kojem drže ogrev.\n- Stolovi i stolice u školi nisu menjani od vremena kada sam ja tu pohađao nastavu, a objekat više liči na neku straćaru nego na objekat u kojem borave deca. Zimi su često primorani da sede u jaknama. Moje dete će za dve godine krenuti u prvi razred, i ako do tada ne bude sanirana i uslovna, upisaćemo je u drugo naselje, pa će je supruga svakoga dana voziti na nastavu – rekao je meštanin Zlatan Hodžić.\nDirektorica škole „Vuk Stefanović Karadžić“, Tatjana Vilendečić, kaže da je njihovo područno odeljenje u Česmi delom sanirano, ali ima još dosta posla. Novi su mokri čvorovi, laminati i okrečene su prostorije, ali nije pristala da uslikamo unutrašnjost.\n- Pokušaćemo da preko Ambasade Japana dobijemo donaciju za zamenu prozora, postavljanje fasade i uvođenje centralnog grejanja na pelet, kako bismo povećali energetsku efikasnost objekta – kaže Vilendećčić.\nDodaje da su se obezbedili za predstojeću zimu, te da bi uskoro trebalo da im stignu drva.\nU Savetu Mesne zajednice Česma kažu da su svesni da je naselju hitno potrebno proširenje škole, jer bi već od ove školske godine mogla biti uvedena i treća smena, zbog upisa većeg broja prvačića. Zato su se angažovali da obezbede donaciju UNDP i dograde još jednu učionicu, a njihov projekat je ocenjen kao najbolji od šest predloga pristiglih iz Banjaluke na UNDP konkurs „Jačanje uloge mesnih zajednica u BiH“.\nMeđutim, umalo su ostali bez donacije jer su tokom pripremanja dokumentacije ustanovili da zemljište na kojem se nalazi objekat u Česmi, nije u vlasništvu Grada, nego OŠ „Vuk Stefanović Karadžić“.\n- To smo uspeli da rešimo i imovina će biti upisana kao vlasništvo Grada Banjaluka. Naš projekat je prihvaćen, poslali smo ga u Sarajevo i radovi bi mogli da počnu već ove godine, čim dobijemo novac. Radi se o približno 22.000 KM - rekao je predsednik Saveta MZ Česma Miladin Maličević.\nAlternativna škola u Adi\nU Gradskoj upravi kažu da je jedino rešenje za školu u Česmi renoviranje objekta jer gradnja novog na toj lokaciji nije planirana.\n- Ministarstvo prosvete i kulture RS obavestilo je Grad o planu izgradnje osnovne škole u Adi, kojoj gravitira i Česma, te bi novi objekat bio dovoljan da primi učenike iz više mesnih zajednica – rekli su u Gradskoj upravi.\nMeđutim, u naselju se nadaju da će zahvaljujući donacijama školu lepo urediti, te da neće biti potrebe da deca putuju u Adu.


Nestabilnost na Bliskom istoku i Zapadni Balkan – Balkanski centar za Bliski istok\nU periodu koji dolazi, posebno će biti značajna uloga Turske kao države koja se nalazi na razmeđi evropskog i bliskoistočnog regionalnog bezbednosnog kompleksa. Ukoliko bi ona definitivno izgubila perspektivu članstva u EU i u potpunosti napustila svoj evropski i zapadni identitet, Turska bi mogla da predstavlja levak kroz koji bi nestabilnost sa Bliskog istoka preko Zapadnog Balkana mogla da se prelije na ostatak Evrope.\nNedavni događaji na Bliskom istoku po svemu sudeći će radikalno izmeniti politički i bezbednosni profil ovog regiona. U političkom smislu, za delimičnim izuzetkom Izraela, Libana i Turske, sve ostale države do sada su imale neki oblik autoritarne vladavine. Ovim diktaturama izleda upravo ovih dana ističe rok trajanja. Za sada su pali Ben Ali i Mubarak, a ozbiljno su uzdrmani i režimi u Libiji, Bahreinu i Jemenu. Ukoliko se proces nastavi ovim tempom i političke domine nastave da padaju uskoro će Bliski istok ličiti na Evropu 1989. godine. Međutim, srušiti autoritarne režime je jedna stvar, a uspostaviti demokratske sisteme potpuno druga. Na koji način će se ova društva nadalje razvijati ostaje velika nepoznanica.\nU bezbednosnom smislu, osetljivi mir na Bliskom istoku do sada je počivao na krhkoj ravnoteži snaga koju su održavali autoritarni režimi uz podršku SAD. Još uvek je rano reći sa sigurnošću da li će region ispasti iz ravnoteže ali nedavno propuštanje iranske ratne mornarice kroz Suecki kanal (prvo od iranske revolucije 1979. godine) nagoveštava pravac u kome duvaju vetrovi “arapskog proleća”. Mnogi strahuju da bi mir između Izraela i Egipta, uspostavljen takođe 1979. godine, mogao da bude doveden u pitanje. Ukoliko bi ova prva “bezbednosna domina” pala to bi moglo da poremeti bezbednosnu arhitekturu na čitavom Bliskom istoku.Na koji način bi transformacija Bliskog istoka mogla da utiče na bezbednost Zapadnog Balkana? Kako stvari trenutno stoje, aktuelni događaji na Bliskom istoku teško da mogu da imaju neki značajan neposredni efekat na političku ili bezbednosnu situaciju na Zapadnom Balkanu. Tvrdnje pojedinih političkih preduzetnika da je u Srbiji takođe moguć egipatski scenario su potpuno neosnovane i to iz dva razloga. Prvo, narodi Tunisa, Egipta i drugih država na Bliskom istoku protestuju pre svega protiv diktatura jer žele više slobode i demokratije. Na Zapadnom Balkanu su diktature srušene i vlast je danas smenjiva na izborima. Istina, u Srbiji postoji ogromno nezadovoljstvo ali pre svega zbog loše ekonomske i socijalne situacije, a ne zbog oblika vladavine. Ukoliko u Srbiji i bude nekakvih masovnih protesta oni neće imati za cilj promenu postojećeg demokratskog oblika vladavine. Građani Srbije su svoju diktaturu na protestima već srušili 5. oktobra 2000. godine.\nU periodu koji dolazi, posebno će biti značajna uloga Turske kao države koja se nalazi na razmeđi evropskog i bliskoistočnog regionalnog bezbednosnog kompleksa. Ukoliko bi ona definitivno izgubila perspektivu članstva u EU i u potpunosti napustila svoj evropski i zapadni identitet, Turska bi mogla da predstavlja levak kroz koji bi nestabilnost sa Bliskog istoka preko Zapadnog Balkana mogla da se prelije na ostatak Evrope. Ukoliko EU pak pronađe nekakav način da Tursku trajno veže za sebe, bilo kroz punopravno članstvo ili nekakvo privilegovano partnerstvo, ova država bi mogla odigrati izuzetno pozitivnu ulogu kako za Balkan tako i za čitavu Evropu. Ona bi u tom slučaju mogla igrati mnogo više od “tampon zone” koja bi razdvajala bezbednosnu dinamiku Bliskog istoka od evropske zone mira i stabilnosti. Turska bi u tom slučaju mogla predstavljati kanal kroz koji bi evropski mirovni projekat integracija mogao da se prelije u pravcu šireg Bliskog istoka.\nWritten by Ivan Kostic on February 28, 2011 in Tekstovi


Zaharova: SAD treba da počnu od sebe - Svet - Dnevni list Danas\nPočetna » Svet » Zaharova: SAD treba da počnu od sebe\nKako prenosi Sputnjik, ona je tako reagovala na izjavu američkog državnog sekretara Entonija Blinkena da NATO ne planira agresiju protiv Rusije i da je jedina „agresija koja se mogla videti prethodnih godina dolazila od Rusije“.\n„Sirija, Libija, Irak, Jugoslavija – otvorena oružana agresija NATO na čelu sa SAD. U Ukrajini imamo rukovodstvo antiustavnih prevrata koje su realizovali SAD zajedno sa NATO i EU“, navela je Zaharova.\nPodsetila je da su na Kubi, u Nikaragvi i Belorusiji sprovedeni pokušaji svrgavanja vlasti uz elemente hibridnog rata koji su sprovodile SAD i zemlje NATO.\n„Tako da ovakve izjave državnog sekretara nisu ništa drugo do neuspešan pokušaj stvaranja ideološke baze za samit demokratije. Ako su u Stejt departmentu odlučili da nađu agresore koji krše međunarodno pravo, onda partneri taj proces treba da počnu pred ogledalom “, zaključila je Zaharova.\nPredsednik SAD Džozef Bajden će 9. i 10. decembra biti domaćin virtuelnog samita za lidere iz vlade, civilnog društva i privatnog sektora koji će se fokusirati na izazove i mogućnosti sa kojima se suočavaju demokratije i pružiće platformu liderima da preuzmu i pojedinačne i kolektivne obaveze u odbrani demokratije i ljudskih prava u zemlji i inostranstvu.\nU Kremlju ocenjuju, navodi Sputnjik, da SAD pokušavaju da „privatizuju demokratiju“ i da povuku nove linije među državama pripremajući samit bez učešća Rusije i Kine.\nAmerikaMarija ZaharovaNATOportparolka ruskog Ministarstva spoljnih poslovaRusijaSADUSAMoskva